
CYCNEUS LATINITATIS 

CANIUS? 


DE CAUSIS ADFLICTAE LATINITATIS ORATIO 
ROBORETI APUD ITALOS HABITA 
POSTRIDIE KAL. NOV. MCMLXXII 


Paucis mensibus ante cum invitatus essem ut Roboreti coram vo¬ 
bis, amplissima Latinitatis vivae corona, de Musis quid nunc agant 
latinis orationem haberem, non sine gaudio honorificum id munus 
accepi et suscepi, verum etiam quadam cum animi molestia et an¬ 
xietate. Nam festis diebus oratores laudare et praedicare, immo vi- 
tulanti — ut ita dicam — laetitia triumphare solent propterea quod 
res aut homines, quos celebrent, tum valetudine utuntur optima, tum 
condicione florent prosperrima. Nos autem, qui Latinas hasce ad 
ferias studiosi et grati libenter convenimus, probe scimus omnes La¬ 
tinitatem matrem ejusque filiam formosissimam, quam Camenam 
appellamus, pessima torqueri valetudine neque ad earum lectos 
adsidue adstare medicos praestantissimos, sed pollinctores horridos 
atque horrendos. Quo factum est ut dubius diu haesissem utrum 
mihi festa an funebris habenda esset oratio. Quae cum ita essent, 
jam tandem haud abs re nostra futurum esse putavi, si pauca de 
Latinitatis et latinae poeseos, quae nunc est, condicione in medium 
proferrem, altius dein de causis adflictionis inquirerem ut inde, 
quae prospicere nobis liceat, expulsa omni falsae spei aut tristitiae 
caligine, clara videamus in luce posita. 

Quicumque nostrae tempestatis cursum diligentius observaverit, 
insignem educationis liberalis totiusque humani cultus mutationem 
apud nationes et populos occidentales post alterum bellum univer¬ 
sale coeptam esse et progressam haud ignorat. Nam tralaticium 
illud gymnasium, quod studio linguarum veterum vel saltem latinae 
linguae cultu a multis retro saeculis nitebatur itaque commune occi¬ 
dentalis civitatis et civilitatis fndamentum jaciebat, nostris nunc die¬ 
bus ubique fere terrarum abolitum exterminatum expulsum est, aut 
jam in eo est ut brevissimo tantum tempore funditus sit collapsu¬ 
rum. Atque illis etiam in scholis, ubi ex parte saltem ad hoc tem¬ 
pus supersunt latina studia, ob nova quae invaluerunt paedagogo¬ 
rum praecepta adulescentulis studiosis omnino vetatus e vernaculo 
verba in latinum convertere. Quo factum est ut nemo scriptor lati- 
nus ex his quasi seminariis in posterum educatur, nisi post scholae 

curriculum ipse se exercere velit. Unde etiam inter alia conici potest 
perpaucos scriptores futuros esse, qui metra antiqua callebunt iis¬ 
que uti poterunt. 

Eodem etiam nostro tempore studiorum universitates latinam lin¬ 
guam expulerunt aut expellunt: praelectiones enim de lingua latina 
vel de scriptoribus latinis e studiorum curriculis in jure, theologia 
et historia multis in locis exciderunt. Nemo fere vir doctus latine 
scribit, tum quod plerique latine scribere non valent etiam apud 
philologos, qui nunc sint, classicos, tum quia librorum et commen¬ 
tariorum editores latina opera typis nolunt divulgare. Latina enim 
non leguntur, ergo et non emuntur, ergo non excuduntur. Ipse ego, 
qui commentarios 'Humanistica Lovaniensia' de studiis Latinitatis 
recentioris singulis annis in lucem emittere conor, expertus scio 
quamplurimos bibliothecarum praefectos non emere libros nisi ma¬ 
jore lingua vernacula et imprimis anglica scriptos. Accedit denique 
quod linguam latinam aut ignorant aut contemnunt plerique, qui 
nunc sunt, sacerdotes catholici et pastores reformati. Quod et iterum 
expertus scio, qui per aliquot annos linguam latinam docui in sacra 
facultate theologica Lovaniensi. Duobus annis ante haec facultas lin¬ 
guam latinam omnino fere expulit, tum quia professores eam stu¬ 
diis theologicis inutilem judicaverunt, tum quod studiosi parum aut 
nihil ea lingua instructi in facultatem venerunt et, quod ignorabant, 
odio habebant. Quid, quod ipsa pontificia universitas Gregoriana lin¬ 
guae latinae usum seposuit! Ante autem permulti viri ecclesiastici 
linguam latinam studiose excolebant, non raro etiam versibus scri¬ 
bendis sese exercebant vel animum a gravioribus curis refocillabant. 
Sacri etiam ordines et societates peculiarem linguae latinae curam 
habebant, putate Jesu Societatem vel Scholas Pias. Qui autem omnes 
latinum usum et studium dereliquerunt, bibliothecas saepe suas 
distrahunt, cultu et religione tardatos se credunt nisi contemptim de 
lingua latina loquuntur. Rarissimi inter eos supersunt —ut Josephus 
Venturinius, Johannes Baptista Pigatus, Olynthus Pasqualettius Itali, 
Caelestis Eichenseer et Nicolaus Mangeot Germani, Josephus Mir et 
Josephus Jimenez Delgado Hispani, Raymundus Sarmiento Argenti- 
nianus, Emmanuel Jauregui Briceno Columbianus, quos honoris cau¬ 
sa nomino — qui latinitati etiamnunc favere audeant identidemque 
latine scribant. At rarissimi sunt nantes in gurgite vastissimo, neque 
video quibus lampada tradere possint. Apud reformatos autem post 
mortem Villelmi Arvani Vindobacensis jam nullus, quod sciam, super- 
est poeta latinus. O quantum mutatum a saeculo superiore, cum 
apud Batavos, Britannos atque in Silva Nigra plurimi pastores elc- 
gentissime canerent! 

Qui tandem ita factumm est? Causas agnovi nunnullas, partim ex 
temporum vicissitudinibus adjunctisque natas, partim ipsis latinae 
linguae cultoribus imputandas. 

Primam latinitatis declinantis praecipuamque causam duco altis- 
simam gustus in re litteraria mutationem. Nam ab antiquitate graeca 
et romana ad saeculum fere duodevigesimum omnes ubique litterae 
in arte rhetorica et poetica nitebantur novaque semper scriptorum 
saecula sese ad imitationem et aemulationem auctorum antiquorum 
accingebant. Quo factum est ut veteres illi magna semper reverentia 
colerentur, et recentiores prout quis ad veteres proxime accessisset. 
Quod quidem imprimis fieri potuit latine scribendo. Sic Baptista 
Mantuanus dictus est Vergilius christianus, Salmonius Macrinus Ho¬ 
ratius Gallus, Cornelius Schonaeus Terentius christianus, Caspar Bar- 
laeus Claudianus Belga, Matthias Sarbievius Horatius Polonus alii¬ 
que multi similiter laudati sunt. Neque id obliviscamur quod ad 
usque magnam Francogallorum seditionem lingua latina in rebus po¬ 
liticis, ecclesiasticis, academicis plurimum valebat multisque homi¬ 
nibus in vita sive publica sive academica maximo erat usui. 

At saeculo undevigesimo nata est nova cultus humani ratio, quam 
romantismi nomine insignire solemus; quae ad litteras quod attinet, 
omnia penitus funditusque commutavit: auctores enim non ob felicem 
imitationem, verum animvero ob scripta maxime sua et nova laude 
digni censebantur. Quod quidem imprimis fieri potuit vernacule scri¬ 
bendo. 

Attamen Musis latinis romantismi ortus et progressus tam mor¬ 
tale periculum fortasse non fuisset, si viri docti et latinae linguae 
studiosi fatalem non incidissent in errorem: nam maximi poetae re¬ 
centiores ut Baudelaire Gallus vel Pascolius Italus latinae versifica¬ 
tionis satis periti et amantes erant, ut eorum quae exstant carmina 
citra controversiam demonstrant. At superiore saeculo, dum roman- 
tismus gliscit in litteris, latinitatis cultores deploranda quadam et falsa 
opinione in tam augustam judicandi rationem deducti sunt ut totam 
fere latinitatem, quae post Tacitum per sesquimillennium ubicumque 
terrarum floruerat, superba mente damnaverint, barbaram eam aut 
mortuam dicentes atque indignam quae legeretur. Priscae Romanae 
ecclesiae patres, Mediae Aetatis scriptores, Renascentium litterarum 
oratores et poetae omnes omnino viles ab iis pendebantur. Quo su¬ 
percilio Musae brevissimo tempore fugatae sunt vixque unum aut 
alterum invenerunt virum singularem, apud quem laterent. Tum ope¬ 
ra scriptorum recentiorum imprimi desierunt, tum etiam numerus 
latine scribentium intra paucos annos imminutus est ut ante num- 
quam, nisi merovingica fortasse tempestate. At docti illi doctissimi 
utinam reputassent doctrinam sine Musis mox frigere et apud po¬ 
pulum esse taedio. Utinam enuntiatum illud Hieronymianum consi¬ 
derassem, quo recte dictum est: «Poetam non potest nosse, nisi qui 
versum potest struere». Quare tanto magis gaudeo quod nostris die¬ 
bus pauci quidam juvenes docti ut Guido Lee Anglus, Fidelis Radie 
et Anna Radke Marpurgenses ad versus latine condendos redierunt. 

Firmam habeo persuasionem id doctrinae haud nocere, verum fave¬ 
re. Sed ut redeam ad doctores Musis vivis inimicos: utinam tandem 
vidissent litteras latinas, si praeter romanarum litterarum partem nil 
retineatur, a litteris vernaculis diu jam esse superatas, secundum 
saltem quod opinantur plerique nostrae memoriae homines litterati. 
Atque etiam aliter si quis hac de re judicare velit et Romanas litte¬ 
ras insuperabiles habet, negare tamen non poterit, si sanae est 
mentis, generalem litterarum condicionem nostra aetate longe aliam 
esse atque quinque saeculis ante. Illa enim aetate vix erant vernacu¬ 
lae litterae majoris momenti, nullaque erat lingua, praeter latinam, 
hominibus doctis diversarum nationum communem. 

Quo tum factum est ut facile praevaleret latinitas. Nunc vero 
vernaculae litterae apud singulas nationes ad plenam maturitatem 
auctae sunt, optimis superbiunt auctoribus, scribendi generum copia 
abundante, novis semper experimentis renovantur et, ut earum sta¬ 
tum uno comprehendam verbo, virent vigentque. Simul exortae sunt 
linguae — putate anglicam — quas ubicumque terrarum adhibere 
possunt homines ad litterarum aut aliarum rerum commercium. 
At quotus quisque, etiam doctus, nunc latine scit? Atque eo ipso 
tempore, quo latinitati omnibus suis viribus opus est ut superesse 
saltem possit, plerique ejus cultores maximam scriptorum et ope¬ 
rum latinorum partem damnaverunt, ejecerunt, enecuerunt. Et quod 
aeque grave est: bene meriti illi viri, qui Musas languentes refocil- 
lare voluerunt ideoque certamina indixerunt, eadem judicii artatione 
laboraverunt et ad hunc diem poetas latinos ad unam antiquorum 
imitationem constringunt. At quamdiu erunt, iterum rogo, qui hisce 
condicionibus certare volent aut valebunt? Dies jam instat certami¬ 
num supremus. Considerate quam pauci etiam carmina Amsteloda- 
mum in certamen Hoeufftianum mittant! Considerate etiam hos 
paucos ad unum fere omnes Italos esse, et saepe eosdem, qui e cer¬ 
tamine quoque Vaticano praemia ferunt. Inter quos imprimis Jo¬ 
sephus Morabitus, Theodorus Ciresola et Olynthus Pasqualettius 
sunt laudandi. Quodsi haec magna est Italiae atque ipsorum poeta¬ 
rum gloria, neminem tamen fugiet hoc esse omen condicionis pe¬ 
riculosae. Nam si ad tam paucos unius nationis scriptores res lati¬ 
na redigitur, de ea jam acta est. At certamina relinqui mirandum 
non est quandoquidem poetae eximii ut Josephus Eberle Germanus 
vel Johannes Gaestner Americanus vel Janus Novak hic noster talia 
plerumque carmina condunt, quae normis illis antiquis minime re¬ 
spondent. At dicite mihi, quaeso, ubinam terrarum litteras florentes 
invenire possitis, quae in aeternum ad decessorum quorundam imita¬ 
tionem determinatae sint, idque non tantum ad formas et genera 
quod attinet, verum ad ipsa quoque argumenta, quae tractentur? 
Hoc autem est occidere Musas: ejusmodi perpetuis compedibus eas 
vincire, etiamsi sunt aureae. 

Est et alia causa cur nostra vacillet latinitas. Quam causam invi¬ 
tus memoro, attamen memoro antiquum illud adagium secutus: ami¬ 
cus Plato, sed magis amicus veritas. Rari, ut scitis, hac nostra aetate 
supersunt commentarii latinis litteris excolendis editi. Eorum autem 
sunt, qui duplicen censuram patiuntur. Censuram haud dico justam 
ac prudentem criticen, qua nullius pretii frivola arcentur et ab edi¬ 
toribus recusantur. Censuram dico, si scripta foras non dantur 
propter auctoris personam — etiamsi haec persona nihil pertinet ad 
argumentum tractatum — vel propter auctoris in rebus litterariis ju¬ 
dicium, quod differat ab editorum judicio. Utriusque casus exempla 
novi ideoque non miror cur commentarii vitam trahant exsanguem 
et moriturire videantur. 

Aegre satis locutus sum et non sine tristitia quadam acerba. Per¬ 
suasum enim habeo — et utinam ne sim Casandra! — litteras lati¬ 
nis, nisi ipsi nos animum illico mutamus, brevi perituras esse et in 
proximum saeculum haud superfuturas. Decem fere annis ante li¬ 
brum scripsi de poetis nostrae aetatis latinis. Ab eo tempore mortui 
sunt scriptores praestantissimi in Italia Victorius Genovesius, Vin¬ 
cendus Polydorus, Hugo Henricus Paolius, Ferdinandus Maria Brig- 
nolius, apud Croatos Antonius Smerdel, apud Germanus Herman- 
nus Steinberger, et alii alibi. Alii, quos memoravi, etiam vivunt, 
plerique senes et magna ex parte jam silent. His poetis mortuis aut 
intra hujus saeculi terminos morituris perpauci successerunt apud 
duas tresve nationes. Non vate opus est ut sciamus cycneum latini¬ 
tatis cantum jamjam cani, nisi prompta paratur medicina. 

Quid ergo faciendum? Demissisne animis sedebimus vel Camenae 
exsequias ibimus? Absit! Latine scribere pulchrum est et nobile ne¬ 
gotium. Nostris etiam diebus Musa scriptorum animos allicere po¬ 
test. Scriptori quoque vernaculo usui et delectationi esse potest in- 
tredum et latine scribere. Id luce clarius olim monstraverunt Manzo- 
nius Italus, Mickievicius Polonus, Baudelairius Gallus, recenter autem 
Antonius Smerdel Croatus, Josephus Eberle Germanus, Johannes 
Gaertner Americanus, Robertus Graves Anglus. At scriptoribus ne¬ 
cessaria concedatur libertas necesse est ut scribant quomodo ipsi 
velint et de quibus malint argumentis. Caveamus porro ne latine scri¬ 
bentes homines esse videantur revolutae aetatis et nunquam reditu¬ 
rae. Latinitas floruit dum latini scriptores revera sui ipsorum tem¬ 
poris erant proecones aut castigatores: putate Paulum Diaconum vel 
Alcuinum, Wahlafridum Strabonem et Gottschalcum, Johannem Sa- 
risberiensem et Magistrum Nivardum, putate etiam Petrarcam et 
Erasmum, Thomam Morum, Justum Lipsium vel Hugonem Grotium, 
quin etiam Leonem XIII et Petrum Esseivam vel Johannem Pasco- 
lium et, ne eos qui etiamnunc supersunt sileam, C. Arrium Nurum, 
Josephum Eberle, Janum Novak, Fidelem Radie et Annam Elissam 
Radke. Liberi ergo sunto, iterum iterumque dico, scriptores latini 

cum in argumentis tractandis, tum in dicendi generibus eligendis. 
Grammatici latini superioris saeculi praeter alia carmina Mediae Ae¬ 
tatis ut barbara damnaverunt. At Carolus Orff, celeberrimus artifex, 
carmina Burana elegit (sicut etiam nuperrime Janus Novak) ut pul¬ 
cherrimam iis musicam conderet; quam musicam plures nostri tem¬ 
poris homines audiverunt et admirati sunt quam qui legerunt poe¬ 
tas romanos. Id quidem non dixi ut scriptoribus romanis aliquid 
detraherem — quod insanae revera esset mentis — sed ut Musarum 
amantibus suaderem resipiscant aliquando et Musas diversis vocibus 
esse locutas agnoscant sibique ea de re gratulentur et gaudeant. 

Nemo infitias ibit fieri jam non posse ut latina lingua pristinum 
locum obtineat apud oratores et poetas, qui nunc sunt et postea 
erunt. At fieri utique potest ut illa lingua parvum electumque ho¬ 
minum cultorum numerum delectet et alliciat ad stilum etiam latine 
tentandum. Severa namque illa latinitatis gravitas et sonorum dul¬ 
cedo multos olim attraxit, quosdam etiam attrahere poterit, modo 
libere ea frui liceat et secundum uniuscujusque animum: de gusti¬ 
bus enim, sicut de coloribus vanum est disputare. 

Quodsi id vere auguratus sum, primae hae feriae non erunt ulti¬ 
mae et inter nostros nepotes erunt fortasse, qui Camenam alacres 
colent. Sin autem, valde metuo ne praeter eos, quos supra memo¬ 
ravi, apud Italos Raphael Paone, Stephanus Donini, Silvius Stefa- 
nellius, apud Anglos Guido Lee et Herbertus Huxley, apud Dacoro- 
manos Trajanus Lazarescu cycneum nunc canant latinitatis cantum. 

Haec sunt quae in medium proferre volui, amore latinitatis motus. 
Per has dies Roboretanas fortasse de remediis disputare poterimus, 
non merita linguae latinae iterum iterumque decantantes — nemo 
enim nostrum Camenam non diligit — sed condicionem nostram hu¬ 
militer perscrutantes erroresque denuntiando remedia quaerentes. Sic 
denuo fortasse elegantiores litterae aliquando renascentur ad gau¬ 
dium et delectationem multorum hominum multarum nationum. 
Quod toto ex animo vobis opto et cupio. 


Josephus Ijsewijn 

In Universitate Catholica Lovaniensi Professor 
Petrusberg 11 

CARMINA 


AD VIRGINEM DEI MATREM 


Ut visa es olim, rivulum apud, gregem 1 
Quo saepe duxit casta puellula, 

Super Lapurdi antro, universi 2 

Undique quod populi frequentant. 

Ex aere et auro et marmore imagines 
Sic nunc, eadem pro specie tua, 

Ubique terrarum per orbem 
Artifices posuere totum. 

Alba videmus Te tunica, pedes 
Nudos, amictam, quos redolentibus 
Rosis adornas; bis refulget 
Sideribus diadema senis. 

Te conterentem virgineo pede 
Draconis illud turpe rei caput 
Videmus elatum tuaque 

«Immaculata ego» voce flantem 

«Conceptio adsum» mox, quasi in auribus 3 
Nobis susurres. Te remur; et manu 
Geris Marialem Coronam 4 5 

Rore et in altum oculos madentes. 

Instar precantis, vertis. An impetras 
Tu, Mater orans, ut veniam Pater 
Det omnibus? Templi columna p . 
Omnibus Arca salutis esto! 


1. rivulum — «gave». In Gallia Inferiore omnes fere rivuli montani «ga- 
ves» appellantur. 

2. antro — seu spectus apud «Massabielle», quo super Immac. Virgo ap¬ 
paruit. 

3. Cfr. Cant. 2: sonet vox tua in auribus meis. 

4. Marialem Coronam — vulgo «Rosario». 

5. Cfr. «Apocal». XI,19 — XII,1,10. 

PATIENTIS VIRGINIS NOMEN 

Pulchrius quodnam decorare nomen 
Te potest, nunquam domitam, beata 
Virgo? Te, proles simul et Parentis 
Inclita Mater? 

Concinunt omnes Tibi nomen istud: 
Nazareth primum Gabrielis ore 6 ; 
Antequam vero fuit orbis indit 
Ipse Creator. 

Istud et nomen memorat minister 
Aedis antiquae, Simeon: «Doloris 7 
Corde Te vulnus fodiet perenne, 

Anxia Mater!» 

Istud et nomen recolis, Maria. 

Cum sibi invisum metuens futurum, 

Sancit Herodes Puerum insequendum 
Caede tyrannus 8 . 

Edit hoc nomen Crucifixus Ipse, 

Ultimam spem faciens salutis, 

Desuper magna Sibi voce clamans 
Compatientem 9 . 

Sit Liber codex Patientiae almus, 

Quem legis; sit, quam geris, ipsa Stella, 
Quam ducem fidam sequimur, per arta. 
Praevia nobis 10 . 

Te, decus nostrum, clypeum malorum 
Supplices, Mater, precibus vocamus: 
Imprigre Tecum patiamur; inde 
Laetificemur! 


6. Ab ipso Arcangeli nuntio capit patientia initium; Verbum enim ejus 
Maria sicut ancilla, humiliter accipt (Luc. 1,32). 

7. «Et tuam ipsius animam pertransibit gladius.» (Luc. 11,35). 

8. «...accipe puerum... et fuge in Aegyptum... Futurum est enim ut He¬ 
rodes quaerat puerum ad perdendum eum.» (Math. 11,13). 

9. Maximum patientiae exemplum est D. N. J. Ch. crucis supplicium. Ab 
ipsa patientia originem spes salutis habet: «... tribulatio patientiam operatur, 
patientia autem probationem, probatio vero spem, spes non confundit.» (Paul. 
Ap. ad Romanos, 5).. 

10. Peculiaria in M. V. Patientis imagine signa conspici possunt, liber et 
stella: praecepta, videlicet, exercendae patientiae virtutis et praevia per vitae 
semitas dux. 



Carmina 


VERSIONE METRICA DELLA SAFFICA «PATIENTIS 

VIRGINIS NOMEN» 


IL TITOLO DELLA PAZIENZIA 

Mal vinta nel dolor, mai nelLoblio, 

Qual piu bel nome ti s'addice, o nata, 

E al tempo stesso Madre, dei tuo Dio, 
Vergin beata? 

Pria che 1'Angelo a Nazareth 1’Avvento 
Vaticinasse, di tal nome l’eco, 

Pria de la terra, pria dei firmamento, 

Era gia teco. 

E Simeon: «Trafiggera’il tuo cuore 
Leggendo il nome ne le tue leggiadre 
Pupille — disse —, il ferro dei dolore. 
Trepida Madre!» 


Di questo nome t'ovvivo'il ricordo 
L’editto de la strage:odor di danno 
Per se fiutando, di potere ingordo, 
L'empio tiranno. 

Di questo nome ancora 1’esperienza, 

De 1'ultimo cimento vincitrice, 

Il titolo ti die de la Pazienza 
Corredentrice. 

Apri anche a noi il libro de la vita: 
Laspro cammino illumina con quella, 
Che al petto rechi, a 1'anima contrita, 
Fulgida stella! 

Nostro scudo a decor, Tu ne conforti. 
Mentre n'avrem quaggiu degna memoria, 
De le tue pene rendici consorti; 

Poi de la gloria! 

MARIA SEDES SAPIENTIAE 


Virginis e ligno stat sculpta Deiparae imago; 
Parvula, sed vigilans semper ut alma parens. 

Imminet illa mihi; pluteos videt usque deorsum; 
Commentariolos conspicit atque libros. 

Multiplici instructis serie quae condita in illis 
Verba latent, aperit. Namque, locuta nihil, 

Indit et ipsa mihi quicquid Sapientia prodit: 
Arcano mentem flamine, luce replet. 

Non humus in manibus virides flores nec olentes 
Uda novos posuit: flosculus, artis opus, 

Nocte dieque micat, tenuis ceu lychnulus ardens, 
Visque latens lucem suscitat exiguam. 

At flores tamen en violas en quotque rosarum 
Rore dedit madidas daedala terra recens. 

Fert dilecta soror mea, cum jam prata virescunt: 
Corde gemens, lacrimans, sedula, fida legit; 

Divinae Matri flores pia ponit et instans 
Impetrat ut praesens placet et oret Eum, 

Quem genuit: patris extrema, non judicis, hora, 
Munere, nil merito, mortis adesse velit. 

VIR SOBRIUS 

Alitis illius cum nuntius arva pererrat, 

Deserit ille torum; stella superna polo, 

Lucifer, alma micat; vox nulla silentia rumpit: 

Longe latratu personat aura canum. 

Omnia fausta ferat nova lux et ut acta secundet, 

Mox cruce se signat, quaerit opemque Dei. 

Interesa breviter jam culcita quassa volutast. 

Quam rursum sperat sternere posse cito. 

Est faba dein poculo quam sumit arabica prompta: 

Prompsit enim sucum primus Arabsque dedit; 

Sique tamen juvenis non amplius esse putetur. 

Ne nimis, at parvum vel cyathum ipse bibat. 

Estne schola vacuus? Stipendia jure meretur, 

* 

Completis annis, nemini et ipse subest? 

Servus adhuc teneatur ei qui desidiam odit 
Quique manu mittit, non generosus herus, 

Serius, ille Labor, mens quo sine languet inanis; 

Grata quidem deficit corpora lassa quies. 

Artus, itemque lacertus, enim, ne torpeat ullus, 

Machina si desit gymnica, numquid obest? 

Membra, quousque ferant viresque pedesque, leventur 
Saepius, ut fiat robore firma salus. 

Non brevis haustus eum nedum ulla aut illicit esca, 

Ni fauces arent, dira flagratve fames. 

«Est modus in rebus» valeat sententia prisca 1 : 

Vini parcus enim, parcus itemque dapis. 

Jure vir iste polum peragrantis inhorret onustas 
Has epulas: vitulum, suave sinense citrum, 

Ventriolique suis vel (Mexici et ante liquamen), 

Micas, gallinae juscula, mulsa, garum... 

Mensa secunda subit: Cereris pastilla retosta; 

Prodit Avella nuces... Finis amoenus erit: 

Crustula bis mellita recens illius Hymetti 
Montis...; postremo coffea odora faba. 

Estne vir iste rudis, si talia tantaque lauta. 

Simplicitatis amans, ulla comesse neget? 

Ut stomachus valeat neu viscera lota graventur 2 , 

1. «Est modus in rebus» = Horatiana sententia, cfr. Sat. 1,106. 

2. Admodum hic utile commonere videtur illius «Scholae Salernitanae 
(in Italia) praecepta, quae in antiquo opusculo, «Regimen salutis» inscripto, 
inveniuntur; haec praecipua: «Ex magna cena stomachus fit maxima poena 
— Ut sis nocte levis, sit tibi cena brevis.» (cap. V) — «Tu nunquam come¬ 
das, stomachum nisi noveris esse — purgatum vacuumque cibo, quem sump¬ 
seris ante.» (cap. VI). 

Placat quaque die vix semel esca gulam. 

Mane, licet valido, jentaculo abhorret; 

Praestat ei nullum vesper itemque cibum. 
Prandium ei satis hoc: cum pane phaselus 
Aut cicer, aut sucus de lycopersico olens; 

Bis, ter in hebdomade est cum tubere cocta farina: 

Gallinae bis item coxa strigosa satis; 

Nilque sapore carens alias quandoque recusat. 

Cui sit vera fames mei sapita illud olus! 

Sub glacie pisces comedit sic saepe; libenter, 

Brassica si desit, lenticulasque nigras. 

Olim Baptistae (est ita!) nonne fuere Joanni 
Et locusta nigra et mei nemorense dapes? 3 
Hic, cum jam sextam se vertit Phoebus ad horam. 
Aestus hiemsve furat, grata sit alma quies. 

Pransus enim, in sella nutans caput ipse reclinat... 

Pascua laeta videt... Num bibit ante merum? 

Turris ubi primum venit horae muntium ad aures. 
Dedecet an mixtam sumere coffeam aqua? 

En vigil, ergo, suos inter versatus amicos, 

Aut consanguineos, colloquiturque libens; 
Commentariolum legit... «Acta diurna» recenset... 

Arte sui studium Musa poesis alit... 

Versiculis aliquod vixdum tamen illinit omen, 

Paene vagans oculis..., sol obit..., umbra cadit... 
Quid faciat? Ludat? Vitreum praebere figuras 
Incipit albulum; eum sat vigilemne tenet? 4 
Quam brevis hora ruit...! Ne minus eum allicit heros... 

Jam ne scurra quidem... Morpheo adhaeret iners! 
Nec sonus e vitrea capsa nec prodit imago... 

Ecce, die fruitus dulce cubile premit... 

Labitur interea quater hic vicesimus annus... 

Num medicus visit? «Ne medearis — ait —; 
Longius, o, tua re vera sententia aberrat... 

Obsequeris studiis, sed ratione cares!» 

Parcus enim vitam multos projecit in annos; 

Ipsa, Deo fisus, proinde beata fuit. 

Si cui vivendi bene de se suaserit auctor, 

Si meliora premant, ergo sequatur eum! 


3. V. Dantes = Purg. XXII, 151 spp. Mr. Ev. — 1,6: «Et erat Joannes 
vestitus pilis cameli, et zona pellicea circa lumbos ejus, et locustas et mei 
silvestre edebat.» 

4. «Vitreum... albulum» = capsella televisifica. 

E FLAGITIOSO POETA FACTUS 

Pars hominum, dic, esse potest aliquando beata? 

Horum quisque tamen jam quotus esse potest? 

Est ergastuli inops hospes novus iste beatus! 

Paupertas inopem, proinde facitque reum! 

Heu, raro pandentur ei, quem claustra coercent, 

Ni, sapiens factus, compos eritque sui. 

En quidam damnatus, inops, scelerisque nefandi 1 , 

Heu, reus, e clatris hisce diebus abest... 

Quidnam? Paenituit? Sed factus et immo poeta! 

Nunc, igitur, meruit nonne minora pati? 

Advenit en venia et reliqua est ea paena soluta; 

Civis ovans hodie, vix prope sprevit heri: 

At fuit ille scelestus homo...! An non inde redemptus? 

Sic, inter poenas, mens animusque gemunt: 

—Mores mutentur — mussant —, jam vita novetur; 

Tute, memento, rapax! Res aliena perit...! 

Tute cruore madens! Tibi adest, c, mortui imago! 

Ut probra nunc purget cogitat ille miser: 

Excolit ingenium, sapiens, vel nocte dieque. 

Prima quidem prae aliis Musa poesis adest. 

Jam prius armigerens, at nunc Heliconis alumnus, 
Carmina, quae prodit, saepe colore scatent. 

Insuper, adde bonos mores suadere sodali. 

Audax sponte ratus munus id esse suum. 

Huic nunc ergo reo quis demum parcere sumit? 

Non Themis audebit, magna nec ulla dea. 

«Legibus est Ratio potior» testatur Egestas; 

Ecce secundat eam... Rite tribunal adit... 

—Amplius in reum adhuc istum saevire velitis? 

Jam satis in tenebris ille scelesta luit! 

Claustra reclusa erepent, mittatur liber in auras. 
Libertate frui pro bonitate merens! 

Criminis ecce ego sum rea; jus revocate, ministri: 

Sic fugiat poenas quam reus ante luat 2 ! 


1. «Quidam damnatus» rapinae et homicidii crimine damnatus, dimidiatae 
paenae veniam Joannis Leonis, Italorum reipublicae Moderatoris, opera impe¬ 
travit pro emendatis moribus nec non pro studio sui excolendi in humanis 
disciplinis, maxime in arte poetica, cujus exempla non pauca typis edidit. 

2. Ex sententia sapientis viri Wirtz, natione helvetici, qui potius praeca- 
. vendi a crimine quam damnandi causam semper tractavit. (V. Joseph Parini: 
Carmen «II Bisogno»). 

PEGMA SCANSORIUM * 

Plaudite, vos inter date dextras, mira stupentes 
Iapeti quae gesserit hujus 1 
Temporis en genus egregium nova: si qua dolosa 
Forte tamen discrimina vobis 
Sors aliquando paret, sortem dubitetis obire? 

Phoebes oras tangere nixi, 

Jam non transvolitant homines, proh, navicula, astra? 2 
Aut subeunt quas undique pontus 
Insidias condit? Per inhospita et invia terrae 3 
Non reptat passimque vagantes 
Anfractus, loca speluncae vel et horrida temptant? 

Ferri, denique, nonne vaporis 
Impavidi aut vi saepe sinunt electridis omnes? 4 

Haec intus mihi mente probabam, 

Atque foris aestiva dies fervebat in auris: 

Quisque domus herus usque fremebat 
Consilium statuendi pegma quod esset habendum: 

Nemo probat prope. Num quid at isto 
Aptum consilio magis? Ecquis spreverit illud? 

Atqui non fausta omina dicunt: 

—Numquid adhuc satis vis non electridis egit 
Funera?— Nil pavor attamen unquam 5 
Consilium sapiens istud de jure resignet. 

Pegma, ratum, stridebit, ab imis 
Subsiliet, mox incipiet sublime levari. 

Alterna vice scandere primas 
Areolas superasque; dein subsidet ibidem, 

Unde silens se paene levavit. 

Si quis forte minus faustum, proh, cogitet, omen; 

Si timeat, male cesserit ipsi! 

Nec Genium pietate sua quadamodo placet 6 . 

Rite fide sed fretus avorum, 


(*) «Pegma scansorium» = ascensore (italico sermone). 

1. Iapetus, Terrae (graece: «ppc;») filius, ipsius filii significant, ex anti¬ 
quis fictis fabulis, hominum opes ad omnia constituenda idoneas. 

2. Cosmonautarum audacia adumbratur. 

3. Oceani nautarum audacia adumbratur. 

4. Omnes adumbrantur, quicumque machinis electridis vi actis fruuntur. 

5. Haec pusilli animi homines putant. Nemo tamen neget aliquid veri 
in ipsa eorum inesse sententia. 

6. Metus quidem removendus; improbandus vero quivis vanae religionis 
error. 

Numen Jesu, oculos per Virginis usque tueri 
Optet: quae, quasi spiret ab Aede, 

Fictilis, ast eademque tamen pulcherrima visu, 
Custos hinc sit pegmatis alma 7 . 

Forsitan, hic, si quis quaerat de me quid opiner: 

Nullus me pavor occupat, hercle! 8 
Cursu versetur sursus breviore, deorsum. 

Intortos duro chalybe ista 
Juxta funiculos rapide, vi electridis acta 
Cellula; dum mihi crura, lacerti 
Articulos faciles habeant, pede scandere malim: 

Viribus ipse meisque videbor — 

Id num pegma potest? — sublime attingere caelum. 

Sic videar, levioribus actus 
Hinc pedibus, simul et terrestria cuncta relinquens, 
Altisonans magis edere carmen. 


7. Deo providenti ac Virgini Mariae opitulanti confidant homines oportet. 

8. Rhetorice dictum putetur, ut infra liquet. 

INARIMES INSULAE EX PAMPINEA VITE 1 

Densis non epulis puer 2 

Quae jam Romuleae miscuit inclitae 
Proli caecuba nec mera 8 . 

Quae somnis placidis lumina condiunt. 

Misisti mihi; consulis 

Illius veteris nec pice condita 4 
Injussu; sed in aurea 

Praelo jam domitas Inarime insula 
Uvas, quas radiis coquit 

Phoebus, coccineo murice et illinit 5 . 

Frater, nunc tibi gratias 

Quas dignas referam, sedule, munere? 
Numquid tu sapientius, 

Aeger cum fuerim, sic poteras, meas 
Ut mensas potius cadis 

Jucundis oneres quam medicas manus 
Praestes? Nec mihi servient 

Curas ut relevent, somnia nec ferant; 

Musae sed comiti mihi, 

Etsi non merito, carminis ut furor 
Flagret jam vehementior: 

Omnino tua sic pocula servient. 

Rugas et capitis nives 

Spumans at cyathus num rapiat capax? 

Vitae me fugiat nihil; 

Prorsus non animus deficiat mero! 


Prof. Januarius Marinelli 
Via Salvator Rosa, 241 
NEAPOLI (in Italia) 


t * 

——* 

1. Gratiarum actiones fratri medico pro donato vino. (Carmen asclepia- 

deum IV). «Inarime» = Tyrrheni maris insula, apud Italiae oras, vulgo po¬ 
tius «Aenaria» aut «Pithecusa» ab auctoribus latinis dicta. 

2. «Puer» = qui convivis ministrabat. 

3. «Caecubum» = Vinum praeter cetera praeclarum, in Latii agris apud 
Caietam cultum. 

4. «Consulis... veteris» = Ad vetustatem vini indicandam, consulis nomen 
notabatur, cujus aetate idem vinum conditum erat. 

5. «Coccineo murice» = Quoddam conchylium, ex quo purpureus extrahe¬ 
batur color. 



QUID EX SCRIPTORIBUS ET COMMENTARIIS 
SUPERIORUM AETATUM INFERRE POSSIMUS 
AD CONFICIENDUM LEXICON RECENTIS 

LATINITATIS 


In Congressibus, qui de «vita linguae latinae instauranda» ac de 
«lingua litterisque latinis inter omnes gentes fovendis» ab anno 1956 
ad 1970 habiti sunt, quaestio de vocibus novandis breviter aut diffu¬ 
se semper agitata est. Congressus tamen ille anno 1966 Romae 
coactus praecipuus fuit in quo haec res uberius et altius investigata 
est. Ibi, rationes, quibus novae res in latinum converti possunt, di¬ 
versis quidam viis temptatae sunt atque explicatae (cfr. Acta om¬ 
nium gentium ac nationum conventus latinis litteris linquaeque fo¬ 
vendis, Romae 1968, pp. 299-364). Nos ipsi normas et principia de¬ 
duximus ac locos seu exempla praesertim ex recentissimis scripto¬ 
ribus in medium protulimus ( Ibid ., pp. 318-346): e quibus consecta¬ 
ria ad recte componenda et usurpanda nova vocabula latina conse¬ 
quuntur. Ne autem a recta via deflecteremus, in intimam linguae 
latina structuram et vocabulorum historiam incubuimus, inquiren¬ 
tes non tantum id quod lingua ex sua ipsius natura afferre possit, 
sed etiam quid veteres scriptores et humanistae et recentissimi de 
novandis vocabulis senserint et quam insecuti sint agendi viam. 

Pernotum est exeunte saeculo XIX et hoc, quo divina providentia 
vivimus XX, omnes artes ac disciplinas, res technicas ac vulgares 
mirum in modum progressus fecisse: cum autem tot novis rebus 
nomen imponi necesse esset, etiam in lingua latina de novis verbis 
effingendis rebusque nominandis conatus et experimenta tentata 
sunt. 

Cum autem non defuerint viri eruditi atque lingua' latina docti 
qui in commentariis lingua latina scriptis eventus historicos rettu¬ 
lerint multosque nostrae aetatis nuntios latine expresserint aut de 
novis inventis scite disseruerint, propositum nobis fuit ea vocabula, 
quibus res novas significaverunt, ex ipsorum scriptorum verbis su¬ 
mere et in schedis exscribere. Quo non tantum vocabula in promptu 
esse possint quam plurima, sed etiam viris doctis plane pateret haud 
pauca quae nos perdiligentes in praesentia conquirimus aut quae 
hinc inde propositis quaesitis datisque responsis per litteras et 
scripta disceptamus, proxima superiore aetate ac nostra ab aliis 
tractata esse et usurpata. 



84 


J. M. Mir 


Vos tamen in his exponendis diutius non morabor: amplissimus 
ante nos patet investigationis campus: quem contrahere oportet nam 
neque tempus neque vires ad tantam rem aggrediendam suppetunt. 
Fateor me in initio investigationis esse, sed ex suscepto labore prae¬ 
fulgens in hunc novorum verborum campum lux jam profunditur. 

Rem igitur contrahamus: 

1. ad commentarios seu ephemerides, praesertim superioris aeta¬ 
tis, et ad scriptores qui in novis verbis efficiendis maxime conspicui 
sunt; 

2. ad normas quas sequi videntur scriptores qui res novas lati- 
ne exprimunt: eaeque normae ut potissima principia in verbis fa¬ 
ciendis haberi possunt; 

3. ad nonnulla vocabula quae in locis horum scriptorum inve¬ 
niuntur: quae nobis exemplo esse possint in novissimis rebus latine 
appellandis *; 

4. conclusiones seu consectaria deducemus. 


I. Commentarii et scriptores 

Commentarii praecipui et scriptores e quibus nova verba su¬ 
muntur: 

1. Vox Urbis 'de litteris ac bonis artibus commentarius': pro¬ 
diit Romae bis in mense, et postea semel, ab anno 1898 ad a. 1914. 
Ex scriptis efficitur viros fuisse qui in ea materia quam tractabant 
maxime versati erant ac linguam latinam magna facilitate adhibe¬ 
bant, in iis H. Vecchi di Pieralice et Josephus Fomari eminent. 

2. Alma Roma: ab anno 1914 ad 1942 singulis mensibus vulga¬ 
tur: in ea de novis verbis latinis saepius inter socios per litteras 
disputatur: proponuntur nova vocabula, quae ab aliis aut probantur 
aut altius expenduntur aut meliora procuduntur. In scriptoribus 
Josephus Fornari, moderator commentarii, praestat: qui ponderato 
judicio mediam sequitur viam; disceptationi dat locum; optimorum 
tamen auctorum conformatus doctrina linguarum romanicarum rei- 
cit barbarismos, novitatibus summa invigilat prudentia, a verbis me¬ 
diae aetatis abstinendum hortatur. Severior in re tractanda aliquan¬ 
do apparet. 


1. Tamen quae referimus vocabula non omnia plane probamus. In prima 
tantum sumus investigationis statione; summam totius rei componere ac de 
omnibus sententiam proferre in aliud tempus differre necesse est, cum scripto¬ 
rum loci uberiores erunt et eorum sententiae clariores. 

In praecipuis scriptoribus recensentur: 

Emm. Jove C. M. F., Hispanus: qui nitida semper scribit lingua 
latina; quandam assecutus est facultatem nova verba fabricandi; res 
prudenter tangit; nomina, quae proponit, plerumque probanda sunt. 

Andreas Haberi S. V. D. —qui et Avenarius —, Germanus: facilis 
et expeditus ad scribendum; qua lingua germanica utitur facilitate 
verba componendi eandem in latinam saepissime transfert. Multa 
scite fingit verba; alia iterum expendantur oportet, pauca fortasse 
reiciantur. 

Josephus Holzer —qui interdum Xylander dicitur— Germanus: 
qui in eadem constat causa et sententia eandemque sequitur viam 
ac P. Avenarius. Ipse, re impensius deliberata, aliquando proposita 
a se olim verba abicienda hortatur, et meliora, a se vel aliis reper¬ 
ta, inducenda. 

H. Iacobelli: Italus: pauce sed optima proponit vocabula. 

Jacobus Tasset, Gallus: duriuscula utitur lingua latina, qua et 
obscurus interdum fit. 

3. Societas Latina : mense octobri anno 1932 edi coepta est, et 
a. 1955 exstinguitur. Moderatorum proposita omnibus patent: lin¬ 
guam latinam ejusque usum excitare atque rerum recentium com¬ 
ponere vocabularium: cujus voces a sociis et legentibus ponderan¬ 
tur, investigantur, disputantur. Inter omnes praestat Georgius Lurz, 
negotiorum moderator, qui facili ac nitida utitur latinitate, gramma¬ 
ticorum subtilitates in scribendo parum curat; normas edit quas 
docti viri in fingendis vocibus sequantur: in quibus se ipse exhibet 
in cogitando prudens, in re agenda quodam aequilibrio ornatus; ta¬ 
men quae principiis docet, ex ipsa rei natura, difficilius in actu 
exsequitur. Aliud profecto est rem in ipsa notione et in suis gene¬ 
ralibus principiis inspicere, aliud vero ad exitum deducere. Clariora 
sunt principia, in his autem applicandis nimium in deteriora et pa¬ 
rum latina nonnumquam delabi videtur. 

Alii scriptores: Jos. Holzer et Joannes Lis: qui suis scriptis, ad¬ 
monitionibus, consiliis saepe Societatem Latinam illustrarunt ac pro¬ 
be direxerunt. Joannes autem Lis in verbis faciendis moderatior 
videtur. 

G. A. Padberg-Drenkpol, qui principia a G. Lurz proposita quibus¬ 
dam adjectis normis complere vult. Attamen in his normis et con¬ 
sectariis admodum nimis progreditur: nam technica et vulgata verba 
—id est quae adhibent technici atque scriptores vulgato sermone— 
interdum nomine ipso differunt; neque ex linguis romanicis aliisque 
vernaculis, neque ex aetate media, neque tandem ex Graecis multa 

sine justo judicio et discrimine sumere possumus. In his autem, de 
sententia nostra, graviter errat (cfr. Soc. Lat., 7(1939)45-49). 

Sunt et alii de lingua latina commentarii qui impenso moderato¬ 
rum ac sociorum studio etiam nunc eduntur: in his sunt: 

Palaestra Latina —Caesaraugustae, in Hispania— ab anno 1930, 

Latinitas —in Urbe Vaticana— ab a. 1953, 

Vita Latina —Avennione, in Gallis— ab a. 1957, 

Vox Latina —Ottobrum, in Germania— ab a. 1965: 
in quibus res nostra de fingendis et inducendis novis vocibus saepe 
numero incidit. 

Habetis ad manus exemplaria, scriptores haud pauci in his sedi¬ 
bus vobis assident, eorum legistis lucubrationes. 

Neque ego ultra progrediar, neque plura de his commentariis 
subiciam verba, cum plurimae schedae nondum exscriptae sint, et 
priores commentarii copiosam nobis materiam praebeant; pauca ta¬ 
men exempla ex commentariis qui nunc eduntur et ex aliis scripto¬ 
ribus sumam. 


II. — Normae quas laudati scriptores in novis verbis 

FINGENDIS SEQUI VIDENTUR 

Mens erat principia —quae a Georgio Lurz promulgata sunt ad 
lexicon novarum vocum parandum (cfr. Soc. Lat., 4(1936)50-53) et 
quae ab aliis praestantissimis viris aut addita (cfr. Ibid., 7(1939)45- 
49) aut iterum exposita et declarata (cfr. Pacitti, Premier Congres 
international pour le latin vivant, Avignon 1956, pp. 66-80; C. Egger. 
Ibid., pp. 134-136; J. Mir, Ibid., pp. 123-125; Helmatica, 18 (1954)169; 
2 &me Congres intern. pour le latin vivant, pp. 132-137; Palaestra Lat., 
29(1959)202-208)— in medium afferre, explicare, expendere. Haec 
profecto paraveram; attamen in re declaranda et dijudicanda lon¬ 
gissima nobis esset via percurrenda. Rem igitur, posthabita omni 
disputatione, in aliam constitui deducere viam quae aptius cum 
nostra dissertatione congruat. Normas non aliunde petendas, sed ex 
ipsis scriptorum locis, propositis exemplis, deducendas censui. 

Itaque: comperimus scriptores, dum novas voces latinas fingunt, 
haec prae oculis habere: 

1. intimam linguae latinae indolem ejusque virtutes; et ideo: 

a) leges componendi et derivandi —quas etymologi et gramma¬ 
tici explicant— accurate servant. 

Quae tamen non semper sufficiunt: nam, etiam si elementa vo¬ 
cabulorum exstent convenientia, aliquando voces idoneae effici ne¬ 
queunt. 


Ideo: reiciendae sunt: 

bricettum [: carbones compressi 
Soc. Lat., 5(1937)98; laterculus 
carbonicus, Ibid., p. 37], 
parapluvia [:tutamentum pluvia- 
ticum, Soc. Lat., 5(1937)22,1 
:«umbraculum, umbella»], 
glaciarius [: moles glacialis, Ibid. 
6(1938)18. — P. Jove: glaciar, 
aris, A. Roma, 19(1932)82], 
locomotiva f: vaporiveha, vapori - 
tra-ha, V. U. 5( 1902)6,c. l. a , 2], 
nicoturium [«pipa»: V. U., 5(1902) 
70, c. 3. a ,4; Ibid., p. 71, c.l. a ,2; 
Nova v. Lat.: fumariolum], 
bilancia [: ratio acceptorum et 
datorum, Soc. Lat., 15(1937)337, 
scius [: «ski»: calceus nivalis, Soc. 
Lat., 5(1937)22], 


probandae: 

calefactio, Soc. Lat., 10(1942)55, 
refrigeratio, infra, 10, 
calorifer, infra 36 [Nova v. Lati¬ 
na, p. 86, n. 25: caloriferum], 
flammiferum, V.U. 2(1899) n. 7, 
p. 55, c. 3. a , 

decidiculum. Candidat. Lat., 2 
(1929)36; Pal. Lat., 22(1952)156, 
aequorari, Alma R., 13(1926)96, 
submarinus, V. U. 2(1899) n. 3, 
opere, int., p. 2. a , 
ferrivia, infra, 116, 
vaporitraha, infra, 117, 
fumisugium, Soc Lat., 8(1940)156; 

Pal. Lat., 30(1960)156, 
operistitium, Soc. Lat., 5(1937)33, 
luticipulum, Pal. Lat., 30(1960)218, 
inductorium, Pexenfelder, Appa¬ 
ratus eruditionis, t. I, p. 22. 


b) Romani in res praesentes —quae materia constant et concre¬ 
tae dicuntur— procliviores fuerunt. Progrediente tempore, praeser¬ 
tim ex religione christiana et aetate media, lingua in abstractionem 
amplius processit. Hac nostra aetate ratio concipiendi atque scripto¬ 
res sese exprimendi in abstrusa tendit abstracta, quae difficillime 
lingua latina recepit. Itaque quam plurimas locutiones abstractas alia 
ratione exprimunt scriptores recentiores, si a recta via deflectere 
nolunt; neque id paupertati linguae, ut plurimum, tribuendum est, 
sed linguae latinae indoli quae hanc loquendi rationem reicit. 
Abstracta tamen in rebus technicis necessario usurpandae sunt: 


constructio atomorum, Soc. Lat., 9(1941)69, 
status aggregationis, Ibid., p. 69, 
dispersio lucis, Ibid., p. 69, 
elasticitas flexionis, Ibid., 69, 
refractio, Ibid., p. 70, 
punctum congelationis, Ibid., 

calefactio, infra, 23, 34, 
carbonizatio, infra, 24, 
actio lucis, infra, 40, 
lucis potentia, infra, 42. 
collustratio electrica, infra, 59, 
expositio, infra, 77, 
dissolutio, infra, 85, 
aeronavigatio, infra, 113, 

effectus acidae reactionis, Alma. R., 13(1926)39, c. l. a , 2, 
theoria relativitatis, Soc. Lat., 8(1940)15,2, 
ionizatio, V. U. 5(1902), n. 11, 87, c. 3,4. 

Sunt autem abstracta quae alia ratione necessario in latinum ver¬ 
ti debent; en aliqua exempla; 

disarmo: 'conventio de deponendis armis’, Alma R., 10(1923)9, c. l. a ,4, 

de armis imminuendis, Ibid., 9(1922)141, c. l. a ,2, 
pro bellico apparatu minuendo, V. U. 2(1899) n. 7, 

opere, int. p. 2. a , 

corsa alVarmamento: ’a comparandis armis’, V. U. 2(1899) n. 1, p. 1.*; 
concretezza: 'ratio definita (et singularis)’; 

Veducazione deve avere un "indirizzo” 

eminentemente pastorale: ’institutio in prospectum maxime pasto¬ 
ralem dirigatur oportet’; 
il Vangelo compie una funzione di menta- 

lizzaziotie: 'Evangelium vim habet mentem regendi (quae mentem 
regat’) 

personalita giuridica: ’qualitas (proprietas) personae legalis’ 

pianificazione di persone e mezzi: ’adumbrata personarum et subsi¬ 
diorum digestio (descriptio )’ 2 . 

c) Vocabula latina in universum transparentia sunt, minime vero 
opaca, id est, ut volunt recentissimi etymologi et semantici, rei ex¬ 
plicationem in se plerumque continent: quod non tantum veterum 
Romanorum lexico comprobatur, sed et novis nuper factis verbis: 

pedi - ludium, Vita Latina, n. 42, 1971, pp. 23-28, n. 43, pp. 22-28, 
luti - cipulum, Pal. Lat., 30(1960)218, 
fumi - sugium, Soc. Lat., 8(1940),25,5, 
ferri - via, infra, 116, 

aero - planum, Latinitas, 15(1967) pp. 117-122, 


2. De his scribendi rationibus cfr. quae A. Bacci, Card., et H. Tondini 
in Actis Congressus Romani (1966) referunt: pp. 299-310; 347-356. 

torpedo, V. U. 2 (1899) n. 3, p. 24, 

sub - marinus, V. U. 2(1899) n. 3, opere, int. p. 2. a , 

navis loricata, V. U. 2(1899) n. 6, opere, int., p. 2. a ; 5(190")19,c. 3. a 4, 

pulvis pyrius, infra, 104, 
index venti, infra, 1, 
receptor fulminum, infra, 3. 

Omnia vocabula quae infra (cfr. exempla : III pars) proponuntur, 
paucis demptis, transparentia sunt, id est expeditissime explicantur 
ex verborum compositione et structura. 

2. Voces ex analogia componunt recentiores, ut veteres fecerunt: 

a) ex legibus phoneticae et morphologiae similia efficiunt vo¬ 
cabula: 

tabacinus, Soc. Lat., 7(1939)45; Pal. Lat., 
nicotianus, V. U., 5(1902)70, c. 3. a , 1, 
submarina navicula, Soc. Lat., 11(1943)7, 
transatlanticus, V. U., 2(1899), n. 6, p. 45, 
gasi-ficare, infra, 37, 
gas-alis, infra, 37, 
carbon-icus, infra, 32, 
radiaculum, Alma R., 12(1925)67, 

fulmini-vorum, fulmin-ar, Alma R., 11(1924)174; 12(1925)67, 

tendi-culum (:muelle - molla), Ibid., 25(1938)176, 

suscit-abulum, Ibid., 19(1932)15, c. l a ., 

glaciar, aris, Ibid., 19(1932) 82, c. 2. a , 

auricul-are, Ibid., 17(1930)8, c. 2. a , 

super-calcei, Soc. Lat., 10(1942)63, 3, 

turris campan-aria, campanarium, infra, 18, 19, 

inter-nation-alis, V. U., 2(1899) n. 3, 19; Soc. Lat., 4(1936)53,2, 

b) Ex analogia quoque vocem a propria significatione in aliam 
ex rei similitudine deflectunt: 

lens objectiva, infra, 97, 

granata, Soc. Lat., 11(1943)6,5; Cfr. Wolfi ius, Compendium elemen¬ 
torum matheseos univ., II, p. 148, 39, 
torpedo, V. U., 2(1899) n. 3, p. 24, 

pirula («lampas electrica»: ex piri figura), Alma R. 12(1925)67, 
pila incendiaria, Soc. Lat., 11(1943)7, 
satelles, infra, 22, 

glans (:bala - pallotola), Wolffius, Compendium..., II, 145, 31, 
cellula (in corpore), V. JJ., 5(1902)39, c. l. a 4, 
catulus (in sclopeto), Soc. Lat., 8(1940)28, 
ligula, infra, 112, 

phiala (ampullula quae medicamentum continet), V. U., 5(1902)39, 
c. l.\ 2, 

grus (grtia - gru ), Soc. Lat., 18(1952)13, 

cistellula (papelera - cestino ), V. U., 1(1898) n. 2, p. 16, 


c) Notio et vox sumitur ex nostris linguis et eadem notio in 
latinum ex intimo sensu convertitur: 


pedi-ludium 

luti-cipulum 

aero-planum 

ferri-via 

fulmini-vorum, 

radiatorium 

suscitabulum 


foot-ball, 

guarda-barros, para-fango, garde-boue, 
aero-plano, aero-plano, 

ferro-carril, ferro-via, chemin de fer, Eisen-bahn, 
fulminar para-rayos, para-fulmine 
radiador, radiatore, 
despertador, sveglia 


3. Recentissimi scriptores, prae oculis habita etymologia, nova 
fabricantur vocabula: 

a) cibi - fer Pal. Lat., 35(1965)59, 62, 
trit - abulum Latinitas, 13(1965)4, 

agit - abulum Ibid., 13(1965), 14, 

sugit - abulum Bacci, Lexicon 4 , s.v. poppatoio; cfr. tamen Vita Lat., 
n. 43, m. maio 1971, p. 28, adn. 1, 
carbon - eum infra, 30, 

schedi - nummia (tessera) Alma R., 14(1927)49: schedinummus: 
Nova v. Lat. p. 115, n. 17, 

aequor - ari Alma R., 13(1926)96:... « Aequor... interdum dicitur de 
planitie terrae seu agrorum, saepius de mari. Aequorari igitur vo¬ 
cabulum mihi sonat quasi: «ad planitiem terrae seu agrorum» et 
magis «ad mare se recipere». 
sclopus, sclopetum, sclopet - ari infra, 106-107. 
suscit - abulum (:despertador - sveglia) Alma R., 19(1932)15, 
auricul - are Alma R., 17(1930)8 (instrumentum quod auribus aptatur 
eoque audimus). 

b) Scriptores primigeniam vocis significationem in alium novum 
recentemque sensum, primum technicum deinde vulgatum, deducunt: 


pila (cipris) 
gradus caloris 


infra, 6 - 63, 
infra, 13, 

satelles 
lucis potentia 


infra, 22, 
infra, 42, 


radiationes ultraviolaceae infra, 44, 


fluxus electricus 
conductor 
radii X 
obicere luci 
expositio 

imago (photographica) 


infra, 58, 
infra, 61, 
infra, 75, 
infra, 76, 
infra, 77, 
infra, 79, 


imago positiva, i. negativa infra, 79, 


dissolvere, 

dissolutio 

objectum 

projector 

agens 

ligula 

volator 

granum, verruca 


infra, 84, 
infra, 85, 
infra, 86, 
infra, 99, 
infra, 100, 
infra, 112, 
infra, 114, 


infra, 109, 

exspectatio (: sala de espera, sala d'aspetto ) Alma R., 14(1927)49, 

saltatorium ( itrampolin, trampolino) Alma R., 15(1928)30, 

prospectator ( turista) Alma R., 14(1927)49, 

globus V. U., 5 (1902) n. 11, opere, int. 2, c. 2,5, 

embolus infra, 110, 

injectio Latinitas, 3(1955)107, 

malleolus (:tecla - tasto), Alma R., 24(1937)45, 


c) Aliquando novus sensus ex conjunctione cum alia voce enas¬ 
citur: 


index venti 

infra, 

1, 

receptor fulminum 

infra, 

3, 

aer compressus 

infra. 

6, 

aer refrigeratus 

infra, 

11, 

vis equi mechanici, 

infra, 

7, 

charta rei meteorologicae 

infra, 

17, 

turris campanaria 

infra, 

18, 

turris speculatoria 

infra, 

19, 

satelles planetarius 

infra, 

22, 

carbo destillatus 

infra, 

26, 

carbo mineralis 

infra, 

28, 

carbo vegetatis 

infra, 

29, 

fornax reflector 

infra. 

33, 


K 


l 

calefactio electrica infra, 34, 

calefactio gasalis, infra, 35, 

machina photographica, infra, 87, 

pulvis ignitus infra, 104, 

tormentum bellicum infra, 105, 

ludicra equitatio ( carousel ) Alma R., 14(1927)171, 

d) Raro nomina quibus antiqui Romani usi sunt, in alium sen¬ 
sum quasi abripiunt et rei recens inventae imponunt: 

petor(r)itum (publicum) ( omnibus, torpedone) Alma R., 26 (1939)66,. 

carracutium - pilentum Alma R., Ibid., 

covinnus ( iLimousine) Ibid., p. 65, 

cisium ( :Sportwagen ) Ibid., p. 66, 

rheda (: torpedone) Ibid., p. 66, 

arcera (: ambulanda, ambulanza) Ibid., p. 66. 

Sed cum agitur de re singulari et definita, quae antiquis Roma¬ 
nis erat propria —aut in superioribus vocibus— maxima enascitur 
difficultas in his verbis transferendis et in sensum rei nostrae aeta¬ 
tis deflectendis. Id sane illustre fit ac perspectum legenti quae cl. vir 
Jos. Fomari argumentatur cum superiora Romanorum vocabula 
nostris vehiculis aptare vult (cfr. Alma R., 26(1939)65-66) et cum illud 
essedum Belgarum in sensum nostri tank (tanque ) deflectendum 
magno impetu improbat ( Alma R., 24(1937)44-45; 19(1932)172-73). Ar¬ 
gumenta quae affert rem non prorsus illustrant; nam cum haec ver¬ 
ba nobis omnino opaca facta sint, id est sensu omnino careant, si 
iterum vita donentur, quodeumque vehiculum significare poterunt 
quod haec nostra aetas et hominum arbitrium decernat. Rectius igi¬ 
tur ne e dormitione sua haec vocabula suscitentur. 

e) interdum vero transferunt et accommodant sensum quadam 
habita etymologiae ratione aut evolutionis sensus: 

laconicum Candidatus Lat., 1(1928)7; 21, 

embolus infra, 110, 

modulus infra, 111, 

ligula infra, 112, 

catulus Soc. Lat., 8(1940)28, 

tramen Pal. Lat., 6(1936)91; 34(1964)253; Nova v. Latina, p. 176-78. 

f) Plerumque tamen novam effigunt vocem: 

gasum, gasosus, gasalis, antigasalis, gasificare infra, 37, 
projector(ium) infra, 99, 

objectivum infra, 97, 

pediludium Vita Latina, n. 42(1971)23-28; n. 43(1971)22-28. 

protendiculum ( chiudiporta ) Alma R., 15(1928)30, 
saltatorium ( trampolin) Ibid., 

flexorium ( manillar, guidon, manubrio) Alma R., 16(1929)152, 
scoparium (locus in quo scopae servantur) Ibid. 


IV. De vocibus peregrinis seu exteris 

Hic est profecto totius rei omnium implicatissimus nodus —ut 
olim dixeram— in hac quaestione enucleanda et exsolvenda: ex voci¬ 
bus peregrinis quae a civibus omnium nationum perpetuo compo¬ 
nuntur et in usum inducuntur —sive quae ad artes et disciplinas, 
sive quae ad ludicra et communicationis socialis instrumenta, sive 
quae ad cottidiana et domestica utensilia, sive quae ad machinas 
omne genus, sive ad tot rerum inventa publica et privata— quaenam 
in sermonem latinum admitti possunt? 

Non una sane scriptorum sententia: alii enim amplissimam ster¬ 
nere volunt viam ita ut voces quae fere in omnium civium ore ver¬ 
santur et internationales dici possunt, in linguam latinam necessario 
adscisci debeant: idque, inquiunt, necessitate quadam constricti fa¬ 
cimus et exemplum secuti multarum linguarum quae ex exteris lin¬ 
guis haec in suae linguae thesaurum inferunt; alii vero severissimam 
insequuntur viam ita ut majestatem et puritatem linguae latinae his 
novitatibus nullatenus aut vix commaculari sinant; alii tandem me¬ 
diam sequuntur viam singulas voces maxima ponderantes prudentia, 
et quae vere propriae ac singulares sunt alicujus rei facilius reci¬ 
piunt. In prima sententia sunt Padberg-Drenkpol, Lurz, Avenarius, et 
quodam modo ut videtur, Holzer et Ijsewijn; in altera Fomari, Lis 
et qui Latinitatem primum moderati sunt; in extrema vero Ildefon- 
sus Gonzdlez, Emmanuel Jove, C. M. F., nos ipsi, et, ut videtur, 
Consilium novis vocibus fingendis apud Institutum Altioris Latini¬ 
tatis nuper constitutum. 

Nihil aliud de hac difficillima quaestione addam: de qua in Pa¬ 
laestra Latina 39(1959)203-208, in Actis Congressus Romani, pp. 337- 
341, in Novis verbis latinis, Praefatio, pp. 19-21, copiose egi. 

In qua tamen exsolvenda alia nunc adicitur difficultas: quo loco 
habendae sunt voces aetatis mediae? Quae porta si aperiatur, multa 
nova verba, interdum perperam conficta, renascentur; alia vero op¬ 
portune in latinum thesaurum inferenda videbuntur ( disportus, pos¬ 
ta (?), vernicium, smaltum, f lanea, ballada...). 

V. Vocabula e fonte graeco ducta 


Scriptores in diversas quoque scinduntur sententias: quorum ta¬ 
men prudentiores in re normas sequuntur quas alibi (cfr. Acta Con¬ 
gressus Romani, pp. 344-346) edidimus et strictim contrahimus: 

1) Romani a Graecis, initio praesertim, multa sumpserunt vo¬ 
cabula. 

2) Nos vocabulis graecis uti possumus et interdum debemus 
praesertim cum agitur de notionibus doctrinarum, de rebus techni¬ 
cis, de novis inventis. 

3) Sed elaborandum est ut vocabula graeca verbis latinis effe¬ 
ramus, ipsum Ciceronem aliosque scriptores romanos imitantes qui 
id conati sunt. 

Attamen a): id aliquando inutile prorsus est: quia verbum.grae- 
cum magis vulgatum magisque commune factum est; aut quia no¬ 
mine technico (graeco) significantius res definitur et exprimitur: 
retineamus 


stilographum pro quo J. Lis et alii 

photo graphia 

telephonum 

telegramma 

telephono colloqui 

dactylographum 

aeroplanum 


volunt: calamus complectivus 
imago luce expressa 
translocutorium 

transloqui 
prelum manuale 

navis velivola, velivolans; 
velivolum 


b) At, linguam latinam nimiis novisque verbis graecis (vel neo- 
graecis) obscurari nullatenus patiamur. Quam sententiam secutus 
est G. A. Padberg-Drenkpol (cfr. Soc. Lat., 7(1939)45-49): cui G. Lurz 
aliquatenus suffragatur; sed eidem enixe repugnant Jos. Holzer, Lis, 
alii. En aliqua exempla: 


ferrivia pro qua proponitur 

fumisugium 

athletismus nivalis 

follis (in pediludio) 

pediludium 

pedilusor 

teniludium 

tramen 


siderodromus 

capnosyrinx 

athletismus chionodromicus 

podosphaera 

podosphaerisis 

podosphaerista 

antis phaerisis 

hamasxostichus 



Quid ex scriptoribus... 


95 


Qui hanc sequuntur viam —et vocibus graecis (aut neograecis) 
praepropere et inconsiderate utuntur— linquam latinam captu diffi¬ 
cilem reddunt, eamque foedant et obscurant cum ex sua indole per¬ 
quam perspicua sit. 

Eam potius insequamur doctrinam a J. Lis 3 , Jos. Holzer 4 , Jos. 
Isewijn 5 , Ae. Springhetti 6 traditam qua voces graecae, quae vere ne¬ 
cessariae non sunt, prorsus evitentur. 

Nos igitur vocabula graeca accipimus, sed —ut supra dictum est 
(n. 2) cum agitur fere de rebus technicis novisque inventis, aut cum 
vox graeca communior jacta est et ideo significantior; exempli gra¬ 
tia: veriloquium a Cicerone propositum ( Top . 5,38) pro etymo, ety- 


3. «Sicut ego aestimo, nomina nobis necessaria minime semper ex linguis 
romanicis arcessenda esse, sed in primis a thesauro totius latinitatis, qui est 
fons nondum exhaustus, proficiscendum est... Tu vero tantus vocum graeca- 
rum amator esse videris, ut sermonem latinum sic quoque satis superque 
talibus verbis accumulatum sine justa causa onerare velis. At ego arbitror 
nos rei latinae studentes decere in vocabulis novandis eam sermonis integri¬ 
tatem custodire, quam scriptores Romanorum semper plurimi aestimaverunt; 
atque adeo nostrum esse puto, quatenus fieri potest, verba graeca ex usu 
exterminare» (Lis, Soc. Lat., 8(1940)26). 

4. J. Holzer, Ibid., ubi nimiam vocum graecarum frequentiam Augusto 
Padberg-Drenkpol improperat. 

5. J/ Ijsewijn, qui in Palaestra Latina, 30(1960)26-27, contra eundem A. Pad¬ 
berg-Drenkpol ita sentit: «Nostra verum sententia non e graeco fonte voces 
novae detorquendae sunt ad molas sive aquarum sive ventorum vi motas 
latine denominandas. Etenim, aquimolinam vocem latinam fuisse satis de¬ 
monstrat rescriptum Constantini Imperatoris circa annum 325 ad Ablabium, 
praefectum praetorio Orientis, de rebus Orcistanorum missum. Orcisti... 
commoda Imperator his verbis describit: «Ita enim ei situ adque ingenio 
locus esse perhibetur..., praeterea ex decursibus praterfluentium aquarum 
aquimolinarum numerum copiosum...» ( Monumenta Asiae Minoris Antiqua, 
VII, 305 11. 20-31). 

Licet igitur nobis, Constantiniarum exemplum secutis, non tantum hydra¬ 
letem —quae vox esse videtur technica sermonis architectorum— sed etiam 
aquimolinam latine dicere. At quid ergo etiamnunc obstat quominus alterum 
molarum genus recentius ventimolinam vel etiam ventimolam vocemus?» 

[N. B. Padberg-Drenkpol proposuerat voces graecas hydraletes, hydromyla, 
hydromylus pro latina aquimola; et anemomyla, anemomylus pro molendinum 
ad ventum (venti mola)]. 

6. Ae. Springhetti, Institutiones stili latini, Romae 1954, pp. 121-122: «Vi¬ 
dimus iam (n. 52) quid de hisce vocibus senserint et qua ratione iis usi sint 
veteres scriptores latini, praesertim Cicero, qui semper, quoad fieri poterat, 
ab illis usurpandis abhorruit et vel verborum ambitus vel latina verba, etsi 
minus definita, adhibuit. 

Sine necessitate igitur, vel, si latina optima et propria dentur, sine magna 
utilitate (perspicuitatis, brevitatis...) non sunt usurpanda verba graeca, in cul¬ 
tioribus saltem latinis scriptis... Liberior erit usus vocum quae sunt in artibus 
et litteris propria et «technica», ideoque nota et passim usitata...» 

mologia, (notatione) in sermonem vulgatum non penetravit; et ideo 
inutile est hanc vocem adhibere quamvis sit a Tullio proposite. 

In proximo fasciculo sequetur III pars hujus commentarioli in 
qua voces proponuntur novae aut novato sensu, eisque ipsa scripto¬ 
rum verba subiciuntur, quo ratio vocabulorum clarius perspicietur. 


Josephus Maria Mir, C. M. F. 

In Pontificio Altioris Latinitatis Professor 
Via Sacro Cuore di Maria, 5 
00197 ROMA 



VIR ROMANUS 


Fennice scripsit 
Joannes Linnankoski * 
Latine reddidit 
Tauno Vuori 


Sicut diem hesternum memini illud tempus, quo ante oculos 
meos vidi te, vir romane. 

Ver erat tum, oliva florebat, uvaque frondes emittebat humanis 
civibus tepidarum regionum australium. 

Ego autem, vir regionum septentrionalium, veni per urbes vectus 
ingentes mediae Europae, ubi nervi uniuscujusque hominis intenti 
erant vi quasi humani cultus electrica, atque, ut ita dicam, nimia 
doctrina saeculi post Christum natum vicesimi. 

At ego quidem, cui idem ille strepitus urbium maximarum in 
venis meis et nervis sonabat, per noctem verni temporis velociter 
provehebar ad rus tranquillum inferioris Galliae. 


* Ioannes (Johannes) Linnankoski (ab a. MDCCCLXIX ad MCMXIII) fuit 
unus ex maximis scriptoribus Famicis ineunte hoc saeculo. Praeter opera 
majora etiam minora sunt multa inter ejus scripta elegantia, quibus nomen 
dedit «assularum». Haec est una ex iis, quas in itinere per Europam 
anno MCMVIII facto composuit. Sed ut facile perspicitur, commentarium ni¬ 
mio ardore est scriptum nimisque verbis auctum, ejus generis quod graece 
«panegyricos logos» appellatur. Illae autem res, de quibus Linnankoski tam 
ardenter narrat, non tantum in repentino aut fluxo quodam animi motu sunt 
positae, nam etiam in quibusdam epistulis, quas domum et amicis suis misit, 
et pulchritudinem illam feminarum regionis Arelatis et opera magna virorum 
Romanorum antiquorum laudabat. Ita duas illas res, et venustatem feminarum 
et virtutem virorum, tamquam inter se feliciter complentes, effingit scriptor. 
Ceterum Linnankoski in libris suis majoribus ita saepe res tractat, ut quid 
boni aut mali in natura hominum videat, haec inter se certantes facit, sem- 
perque, ut ingenio ejus proprium fuit, bonos homines vincentes. Sed ante 
omnia, sicut in exitu hujus «assulae», laudes hominum laboriosorum studiose 
celebrabat, ac talem virum ipse quoque Linnankoski per omnem vitam se 
praestitit. — Elegantia autem dicendi ex alia lingua in aliam non facile tra¬ 
ditur. Itaque mihi quoque concedendum est, me orationem prope poeticam, 
qua arte Linnankoski singulari excellit, hac translatione nequaquam aequipe¬ 
ravisse. — Hoc scriptum Fennicum saepe discipulis meis recitavi, postquam 
Caesaris Commentariorum de bello Gallico librum IV in schola perlegimus. 

Tum surrexisti tu, vir romane, ante me quasi ex sepulcro post 
multa saecula, atque processisti tamquam monstrum aut numen, quod 
fama fertur esse, quod autem numquam videram. 


★ * * 


Hoc mihi accidit eo die. 

Amoenum aperuit se oppidulum Provinciale in splendore solis 
matutini nitens ante oculos meos, cum ego, peregrinus, ad ejus vias 
foraque cursum direxi. 

Atque apud tabernam assedi, sicut mos est peregrinorum, ad tur¬ 
bam strepentem hominum praetervehentium spectandam, quae, ae¬ 
que atque ejus negotia, mihi externa erat. 

Dulcissima es, femina Provincialis, namque excelsa es sicut regi¬ 
na, cum tua coma eleganter composita sit cumque stola decore si¬ 
nuata, neque dicere possum utrum vincat splendor ex oculis tuis 
an radius solis! 

Neque de te quidem, vir Provincialis, quicquam minus dicere ve¬ 
lim, namque alacer es atque humanitas cum auctoritate te decorat. 

Totam horam matutinam sic omnia circumspexi — oppidanos in 
negotiis, rusticos, qui tranquilli in curribus ab asinis vectis domum 
redibant, viros nobiles et opifices, homines adultos et liberos. 

Atque ego ad mensam eorum assedi, alacritate eorum laetatus, 
atque decore et observantia, quae unumquemque motum manuum 
eorum ornabat. 

Deinde ad campos, ubi ludere solebant, eos consecutus sum admi- 
rans, quanta laetitia totus hortus sonaret, quanto ardore viri adulti 
pilam certantes jactarent cum pueris et quam flexiles juvenes quam¬ 
que decorae virgines inter se certarent, lenibus rhythmis illius saltus 
ordinati, cui nomen est farandole. 

Felix es, popule — sic mecum reputavi civis regionum tenebri¬ 
cosarum — namque gaudere scis et vitam tuam sic constituisti, ut 
qui vos juxta spectat, nesciat, ubi labor vester finiatur, ubi ludu^ 
incipiat. 

* 

* * * 

• l 

Tum ante ine processisti, vir romane. 

Paucis tantum viis urbis hodiernis spatiatus, tota mente oculis- 
que turba hominum fluctuque quodam negotiorum adhuc delecta¬ 
tus sum. 

Tum in flexu quodam viae pars atri muri ante me adstitit. 

Ex sepulcro se erexit umbra, atque ex umeris ejus ingentibus 
et ex cicatricibus praeteritorum temporum intellexi monstrum illud 
nequaquam aequale esse nostris neque dierum recentium neque 
mollium manuum opus nostrae aetatis virorum. 

Libellum, qui dux viae mihi erat, ex sinu tunicae eripui. Ecce 
inter nos spectabamus cum adstabam ante te, vir romane! 

Caesarem ipsum his viis quondam processisse comperi atque fre¬ 
mitum graduum ejus legionum hoc solum concussisse. 

Ardor furentem me capit, quo propius ad te veniam. 

Juxta murum tuum propero tantum spatium, quantum oculis 
conspici potest, ac nunc intellego tete fuisse gigantem et saxa ru¬ 
pesque in manibus tuis calculi tantum ludorum fuisse. 

• \ r 

Deinde protinus proruo in mediam urbem. Et quamquam tua 
ratio aedificandi et litteris et figuris excelse fertur fama, nunc, nihilo 
minus, cum ante muros immanes amphitheatri tui adsto, in arena 
patenti, in area rotunda, subselliis decem milium spectatorum cir¬ 
cumdata, intellego te fama tua majorem fuisse tuasque voluptates 
artesque gigantum fuisse, non hominum. 

Protinus propero modo huc modo illuc et iterum iterumque con¬ 
venio te cum tuis parietibus lapideis, cum muris tuis et portis, cum 
columnis tuis et arcubus. Gradibus ego premo viae silices, in qui¬ 
bus multa hominum genera per saecula posteriora vix graduum suo¬ 
rum sulcos reliquerunt. 

Atque dum denuo urbem specto ex ejus altissimo loco homines 
illi, quorum visus et negotia modo me delectabant, viri feminaeque 
Provinciales, omnes nunc ante oculos meos deminuuntur: tamquam 
pumiliones in tutela tuorum ingentium murorum nostris temporibus 
vivere videntur. 

Magna tum cupiditate rapior ex finibus urbis proficiscendi, nam¬ 
que me nondum omnia vidisse arbitror. 

Atque gradibus nunc via feror, aeque lata ac latissima via nostro¬ 
rum temporum, via plana, via aeterna, dente edaci temporis intacta. 
Atque quo longius progredior, eo mirabilior ea mihi apparet. Recta 
procedit via, plana prosequitur, atque post breve temporis spa¬ 
tium animadverto memet procedere super aedificio, duplici fornice 
instructo, quorum alter alterum suffulcit, quo olim aqua deduceba¬ 
tur. In summa convalle progredior ad vicos rusticos. Interdum 
consisto atque multitudinem miror saxorum innumerabilium, quae 
tu, vir romane, huc ferri jussisti. ' i 

Atque dum, me admirante, ibi procedunt brevibus gradibus qui¬ 
dam asini miselli cum dominis suis subridentibus, atque dum gra¬ 
dus celeres levesqtie eorum et aquaeductus tuos simul video eosque 
inter se comparo hac via progrediens, quae est quasi via deorum 
ad immortalitatem, tum nescio quid mihi oporteat, flere an ridere, 
quia perspicio te has vias non ad tramites asinorum exiguae vituli 
magnitudinis instruxisse, sed quod consilia multo longius pertinen¬ 
tia pulsum tuarum venarum agitaverunt. 

Atque ut haec consilia tua in animum meum accipiam, deorsum 
in vallem despicio. 

Novus ibi visus mihi patet. Tamquam anguis dorso argenteo cin¬ 
gulum quoddam fluentis aquae serpit vallem scindens. Neque verus 
est fluvius, sed opus manuum humanarum: namque procul amnem 
video largo ex latere aquam fluminis Rhodani sugere eundemque 
aliorsum abire ex conspectu. 

Et jam praesentio arcana tui anguis argentei, atque dum ad val¬ 
lem descendo, video ibi innumerabiles fossas tamquam venas, qui¬ 
bus agri circumjacentes quondam irrigati madefactique sunt, ex hoc 
flumine deductas ad campi latissimi latera cursum dirigere. 

Sed rivi vacui sunt, fossae obstructae, atque valvae, quae ad 
agros irrigandos fuerunt destinatae, sublatae ibi jacent robiginosae, 
atque campus sitiens exclamat labris siccis: quo abiisti, vir romane! 

Neque temperare mihi possum, quin haec omnia diutitus spectem, 
atque dum retrorsum rediens puellam quandam mitem convenio 
<!uas capellas custodientem in hoc lato campo, tum sanguis mihi 
prope effervescit ac paene severe eam comiter salutantem resaluto. 

* » a 

Atque in venis meis sentio ardorem quem cognatum puto esse 
Ignis illius, qui ante duo milia annorum in tua ardebat mente, vir 
romane; prope currens procedo super cacumen collis in latere cam¬ 
pi exsistentis, ut omnia illa, quae tua opera facta sunt, comperiam 
atque ut sentiam, quid tibi tum in animo fuerit, cum ferreis mani¬ 
bus opus in Gallia aggressus es. 

Quae omnia nunc credo me intellegere. 

Fingo tum mente hoc videre: tete legionibus tuis imperare, ut in 
hanc vallem progrediant, in supremo collis cacumine a te aquilam 
erigi, te securibus gladiisque dimicare cum Gallicis gentibus. 

Gladio vero primo = tantum die usus es, quam jam tertio in vagi¬ 
nam recondis et in altum erigis tuas veras aquilas, alites illas la¬ 
boris et cultus humanitatisque. 

Quae cum omnia video et oculis capto alta limina hortorum, qui¬ 
bus montium convalles decoravisti, tum intellego te in hac valle 
Galliae locum amoenissimum creare voluisse atque jam animo tua* 
haec vidisse: segetes spicas ferentes in pristinis paludibus tamquam 
undas vento agitas, pecorum cornigerorum multa milia in celso gra¬ 
mine pascentia, frumenta carnesque abunde allata per tuas vias ad 

usum hominum, ad deorum cultum. 

\ „ # 1 . 

Nunc perspicio adventum tuum eum attulisse progressum, quem 
gens humana numquam viderit, atque consilium tuum, cum orbem 
terrarum sub potestatem tuam redegisti, non tam gladio valuisse 
quam labore et negotio. 

Atque dum pedetemptim de clivo descendo, facere non possum, 
quin quosdam hodiernos terrarum dominos recorder et quaeram,, 
ubinam nunc sint illae viae pontesque, illi horti et illa instrumenta: 
agros irrigantia aut ille ardor ad omnem progressum, quibus ii cuh- 
tum atque humanitatem populorum, quorum agros occupaverunt, se 
provehere edixerunt. 

Ac facere nequeo, quin hoc mecum reputem: homines nos iner¬ 
tes et desidiosos esse gentem humanam hodiernam; a te solo aliquid 
aeterni creatum esse, quod in usum futuri temporis maneret. 

* ★ ★ 


Dum haec reputo, sol jam statutum iter peregit et ultimis radiis 
clivorum cacumina inaurat, cum in urbem redeo — eadem via Ro¬ 
mana, aeque firma ac prior erat. 

In ea via, in latere urbis, etiam nunc aliquid, quod intentionem 
meam excitat, video. 

Quasi piam tranquillitatem aeternitatis sentio vesperi, dum angi¬ 
portui cuidam appropinquo, cujus in ambobus lateribus arbores 
sunt quasi custodes. Inter arbores conquiescunt sepulti duobus ordi¬ 
nibus dispositi tantum longis, quantum oculis conspici possunt. 

Magnifica sunt illa sepulcra ex saxis ingentibus facta. 

Neque possum animi motum hujus momenti coercere; pileum ca¬ 
piti detraho, qui unus ex hoc genere pumilionum, inter arcas lapi¬ 
deas gigantum procedo. 

Atque dum vesperi in: cella quadam tabernae provincialis sedeo, 
aliquid calidi fluentis! sentio in meis venis atque usque ad ultimas 
regiones septentrionales conversus exclamare velim: 

Nihil est in terris aeterni nisi labor! 

Qui deos laboris. colit, excelso stat capite in vitae tempestatibus, 
et quamvis superveniente devastatione frangatur, tamen vivit in la¬ 
boribus suis et etiam ex ruinis suis pronuntiare potest: — ego quon¬ 
dam fui! 


Latine vertit litterarum ! latinarum Professor 
Tauno Vuori 
Alinenk. 27 A 6 

REDITUS 


«CUM DULCIA LIQVIMUS ARVA? 


O vultum, patrii, nunc reducem, Lares, 

Lustrate indigeni flamine spiritus 
Urbanaque latus triste metite per 
Rura excita fragrantia. 

Nullus oves Faumus sequitur, Rhuth auream adurget 
Nato mulla stipem messorum urgente cicadam, 

Nullo languescunt vites oleaeque marito. 

Impurique oculus vesperis integer 
Pascentem casulas aediculam procul 
Panos valle aquulis dissilientibus. 

Dilectam puero, specit. 

Tecta retecta jacent pago et silicaria euntis 
Plebis cochlea jam viridat, cum sole lacerta 
Merso garrulae anus reparat mox limine Vestam. 

Auris fisa foris pacis imagine 
Arcanum timet hoc paene silentium 
Quo grillis volitante unicus axio 
Praeit lampyride assonis. 

Palmitibus surgunt extremo in culmine caesis 
Sedis quadra novae; priscae non motave terra 
Invidit Marsve ignivomus: dira hanc upupa hausit. 

Lymphae nunc liquidis haustibus ebibam 
Glauco sub salicis momine pendulae; 

Nunc betas laganis associas edam, 

Duri delicias geni. 

Fontibus emissis nostris aliunde liquores 
Deductos bibimus dubie; nunc hic quoque fartas 
Umbra pessime emes fucosa in prandia tabes. 

Securum scabidas lubricitatis ut 
Dextras jungere erit suave tot, asteres 
Gratum ut sub tiliis colloquio fori 

Parvi condere floreis. 

Ignotis quidnam, dic, aedibus undique quaeris? 
Omnia sola tacent; plures ejecit egestas. 

Ejectos tellus mercede noverca recepit. 

Flemus sola Lares. 


★ ★ * 

Dulce solum, tectos quod acerba pace parentes 
Arboris afflentis murmure lene foves, 

Quo, fascem collo mater cum passa lucrosum 
Jejuna ipsa orbos tres aleret putulos. 

Rupibus et fluvio et silvis solantibus hisce 
Sopivi grandem parvus amaritiem, 

Cumque patris tremula doctum face pegma vorantem 
A tonsore loci traderet hausta sopho, 

Navo a dilecto capiti, tibi pulsus amore 
Antiquum coepi te enucleare, satis 

Visu dum tacitos crescens alit illa furores 
Tum sacra Nausicae, nunc mea Penelope, 

Dulce solum vidi ipse oculis te strage putrescens. 
Vidi urbi superans atque sibi senium. 

Has gens signiferos ter mille experta per orbes 
Petras ingrata sub vice perpetuam 

Belli annique polique assuerat vincere noxam, 

Libera festivis collibus una domus. 

Unde tui abstracti, dispersum semine vulgus. 

Oris jam nulla laetitiave manus 

Carcere tunduntur fabrili aut Ditis hiatus 
Sudant, ut ditent aurea nostra, nigros. 

Quorum mox proles alieno sidere versa, 

Sive Helicen rigidam vel subiere patres 

Hesperiam nautae auriferam Genuensis, Eoam 
Austri sive Crucem percoluere, rubens 

Stirpiculae jam jam memoris non est memor ipsa. 
Oppiduli exsilium, nominis excidium. 

Dulce solum, matris neque sancta ego calla renatus 
Mutarim sceptris Albionum teneris, 

Mutas nec casulas praeruptis rupibus aptas 
Francorum pro horto prodiderim Elysio. 

At nos hinc fugimus. 


* * * 

Errant ultima jam lumina pabulis 
Tecum sidereis, alloquium pie 
Haud oblita vetus. Proderit incolae 
Puro hic aethere perfrui. 

Stellae secreto commota vagantur amore 
Mortales tamquam terrarum erramus in umbris. 
Ibimus inviti signumque sequemur amicum. 

En solem crepitu vocis alaudula 
Alte mane citat; proxima, mox procul 
Jam terranea avis fruge quiquit 1 , tacet. 

Grata et nunc tibi mansio. 

Corda manent, aliunde rogant artissima vitae: 

Hic soror, est montes trans multos proxime ab undis 
Nidus pullitie victumque patremque manente. 

Vitrum prae aeriis mobile populis 
Curvi mulcet adhuc ponticuli pedes 
Notum et rana loquax deficit in lacum. 

Grata illis quoque mansio. 

Corda manent, alio repetunt praestantia vitae: 
Munera parva quidem, permagno at fusa labore, 
Ibimus et donec sirit Deus acre feremus. 

Aegris rura salus, undique at omnia 
Aegra. An tute humiles despicies Lares? 

Cara et munera sat, sat patria excoles 
Nobiscum; facilis mane. 


1. Coturnicis vocem ita effingere visum est. 

Plurima nullave tot linguis studiisque novato 

(Pectus habet) patria est vel maxima, ea omnibus una; 

Pax vobis; clamant alii (dimittite) fratres. 

Audin tu sonitum pacis ab hortulo 
Mestae? Turiferi te fremitus vocant, 

Te manes patrium, Patria percole, 

Nobiscum facilis mane. 

Olim vel citius colles ignotus in oris 
Natales aliis atque urnae propter amicas 
Murmur lene querar taciturnus. Perfacilis tum 

Vobiscum o maneam! 


Prof. Herminius Paoletta 
Via G. Poli, 35 (Parco Aranei) 
80055 - PORTICI (Napoli) Italia 



QUID HORATIUS DE LUCILIO 

POETA SENSERIT 


Compertum habemus ex Venusino ipso causam amicitiae minime 
illum habere cum Lucilio poeta. Cur de causis? 

In " Sermonibus " suis de Lucilio non benevolo animo sentit Ho¬ 
ratius, qui quidem vehementius accusat quod non modo comoediae 
priscae satirarum scriptores imitatus sit, sed ab Eupoli atque Cra¬ 
tino paene omnia sumpserit: 

«Eupolis atque Cratinus Aristophanesque poetae, 

atque alii quorum comoedia prisca virorum est» 1 . 

% • 

Hoc de Lucilio Horatianum judicium rectum verissimumque mi¬ 
nime nobis esse licet affirmare, cum horum scriptorum comoediae 
nobis non exstent, ut deliberare possimus quomodo poetas illos Lu¬ 
cilius imitatus fuerit et quantum ex illis hauserit. 

Quod versus lutulente scribere, sicut lutulentum flumen fluat; in 
hora saepe ducentos versus dictabat 

«cum flueret lutulentus...» 2 , 

graviter illum accusat Horatius, qui «limae laborem» 3 , ut in ”Ad 
Pisones fratres Epistula” diligentissime commendat, atque illum se¬ 
vere increpat quod praeceptum hoc neglexerit. 

Cujus vero fragmenta ex triginta satirarum libris, quos conscrip¬ 
serat, perpauca exstant, ut nobis liceat Horati sententiam recte indi¬ 
care. Nam Lucili versus, qui nunc a prudentibus doctoribus leguntur 
atque ad criticam rationem perducuntur, tam pauci sunt, ut non 
adducamur ut Horatianam gravem confirmemus sententiam. 

Vehementius denique illum reprehendit quod in satiris suis com¬ 
ponendis nimis a comoedia prisca pependerit: 

«hinc omnis pendet Lucilius.»' 


1. Hor., Sermonum, lib. I, IV, vv. 1-2. 

2. Id., lb„ v. 11. 

3. Id., Ars poetica, v. 291. 

4. Id., Sermonum, lib. I, IV, v. 6. 

quam non multum Venusinus ita existimabat, ut in illa ad Augustum 
Epistula dixerit fortiter Romanos peccare quod veteres scriptores 
magni haberent, suos vere ejusdem aetatis contemnerent: 

«Interdum vulgus . 

si veteres ita miratur laudatque poetas 
ut nihil anteferat, nihil illis comparet, errat» B . 


Nam 


«Ingeniis non ille favet plauditque sepultis, 
nostra sed impugnat, nos nostraque lividus odit » 9 

Venusino enim minime antiqui satirarum scriptores placebant, cum 
vellet ardenter ipse satirarum scriptor ita se haberi, ut nobis non 
falsum esse videatur Horatium dicere. Qui quidem cum non pau¬ 
lum antiquae aetatis scriptoribus invidisset, qui ante ipsum maxi¬ 
mam consecuti erant famam, torvis oculis illos intuebatur. Nam 
cum a poetis antiquis, praesertim ab Alexandrinis, multum hausisset, 
tamen summos poetas, qui antea vixerant, de industria neglexit, 
quod timebat ne fama eorum suo decori summi Romanorum poetae 
officeret. 

In Lucilium ergo, cujus gloriae summopere invidebat, rabidos 
aculeos intulit Venusinus, etsi, forsitan dissimulanter, eum Romana 1 - 
rum satirarum generis " inventorem” praedicavit: 

«... sale multo . 

Urbem defricuit .» 5 6 7 . 

Quae autem honorum cupiditas sua talis erat, ut nullum poeti¬ 
cum lumen, ut ita dicamus, suum obscurare sineret. 

Judicium ergo, quod de Lucili satiris graviter fecit, maxima pru¬ 
dentia sumendum est nobis, quod scimus illud tantummodo ab im 
vidia superbiaque nasci: 

«Infra Lucili censum ingeniumque, tamen me 
cum magnis vixisse invita fatebitur usque 
invidia . » 8 . 


5. Id., Epist., lib. II, I, w. 63 - 65. 

6. Id., Ib., w. 88 - 89. 

7. Id., Sermonum, lib. I, X, w. 3 - 4. 

8. Id., Sermones, lib. II, I, w. 75 - 77. 

Attamen facere non potest, quin de Lucilio, quoad virum, judicium 
hoc faciat: 


«...fuerit Lucilius, inquam, 

comis et urbanus, fuerit limatior idem 

quam rudis et Graecis intacti carminis auctor» 9 ; 

vere ipse: 

« Sapiens Lucilius .» 10 

fuit. Vere facunda doctrina inest Lucili praeceptis, quorum permulta 
honestati vitae conectuntur, inter quae liceat nobis fragmentum hoc 
referre, in quo depingit poeta hominum mores corruptos hujus sae¬ 
culi quasi gerantur, sub aspectum paene subjectio. Quae sit vita 
hominum super terram secum ipse quaerit poeta et versibus his 
respondet: 

«Uni se atque eidem studio omnes dedere et arti, 
verba dare ut caute possunt, pugnare dolose, 
blanditia certare, «bonum» simulare «virum» se, 
insidias facere, ut si hostes sint omnibus omnes» n . 

Hoc loco, fragmentum istud praetermittere nequimus, quod ad 
christiana morum praecepta attinet. Nam quid de virtute Lucilius 
censeat, nobis indicat poeta: 

«Virtus ... est, pretium persolvere verum 
Quis in versamur, quis vivimus rebus, prodesse, 

Virtus est, homini scire id quod quaeque habet res, 

Virtus, scire, homini rectum, utile quid sit honestum, 

Quae bona, quae mala item, quid inutile, turpe inhonestum 
Virtus divitiis pretium persolvere posse, 

Virtus id dare quod re ipsa debetur honori, 

Hostem esse atque inimicum hominum morumque malorum. 
Contra defensorem hominum morumque bonorum, 

Hos magni facere, his bene velle, his vivere amicum, 
Commoda praeterea patriae sibi prima putare, 

Deinde parentum, tertia jam postremaque nostra» 12 . 


9. Id., Ib., vv. 64 - 66. 

10. Id., Ib., v. 16. 

11. Lucilii, Carminum reliquiae (ed. Marx), n. 1225. 

12. Luc., Op. cit. (ed. Marx), n. 1326. 

A definitionibus his, inquibus poeta breviter vivendi officia com¬ 
prehendit, M. Tullius Cicero, Panetium Stoicum secutus, de bono 
atque honesto definitionem traxit. «Nam — ita Arpinas — sive ho¬ 
nestum solum bonum est, ut Stoicis placet, sive, quod honestum 
est, id ita summum bonum est, quemadmodum Peripateticis placet... 
dubitandum non est quin numquam possit utilitas cum honestate 
contendere» 18 . 

In fragmento hoc totum ingenium, mores animique magnitudo 
elucent viri, qui semper aequitati atque integritati adhaesit. 


Prof. Aemilius Piovesan 
Via Fontane, 111 

TARVISII (31100 Treviso) in Italia 



13. Cic., De Officiis, lib., III. cap. III. 

Linage Conde, A. — Los Origenes 
. dei Monacato Benedictino en la Pe¬ 
ninsula Iberica : vol. I. EI monaca¬ 
to his pano prebenedictino; vol. II. 
La difu-sion de la ”Regula Bene¬ 
dicti” en la Peninsula Iberica; 
vol. III. Monasticon Hispanum. 
. Apendices: Coleccion “Fuentes y 
Estudios de Historia Leonesa’', 
num. 9, 10, 11. Leon, Centro de 
Estudios e Investigacion “San Isi- 
doro”, 1973; vol. I - II, pp. XX- 
1100; vol. III, pp. 584; opus plu¬ 
rimis codicum imaginibus atque ta¬ 
bulis geographicis ornatum. 

In superiore fasciculo ( Pal . Lat. 
XL1V, 1974, 59) lectores nostros cer¬ 
tiores fecimus de opere Antonii Li¬ 
nage Conde, cui titulus erat: EI ”Li¬ 
bellus a Regula Sancti Benedicti 
substractus” (Salamanca, 1973). Nunc 
laeto gratoque animo hoc novum opus, 
tribus voluminibus contentum, lecto¬ 
ribus offerre opus est atque de eo 
sententiam proferre. 

Atque imprimis hoc de eo dicendum 
est opus esse magni quidem molis, sed 
majoris ponderis; a quo necesse erit 
procedere cum iterum de re in eo agi¬ 
tata quis velit fusius agere. 

Nihil mirum igitur quod, statim ut 
hoc accepi opus, in animo magna qui¬ 
dem admiratio excitata est. Etenim, 
cum paginas simplici conspectu evol¬ 
vi, percepi opus esse magna typogra- 
phorum cura elaboratum, ingentem 
rerum copiam in eo esse contentam, 
praeterea quanta sit in eo testimonio¬ 
rum, fontium, scriptorum majoris 
momenti constantia, firmitas, fortu¬ 
na; quam perspicua doctrinae, senten¬ 
tiarum, rerum gestarum dispositio at¬ 
que robur, immo quam dilucida et 


rite proposita imaginum, codicum et 
tabularum de re historica et geogra¬ 
phica praestantia oblata, quorum ope 
omnis res in opere agitata illustratur 
atque ornatur et quasi per oculos in 
mentem imprimitur et alte infixa ma¬ 
net. 

Quid vero postea, cum opus totum 
pedetentim perlegi atque attente stu- 
dioseque consideravi? Crevit mirum 
in modum admiratio tanti operis, quia 
revera magni momenti est raroque ad¬ 
modum evenit. Est enim non tantum 
notitiarum copia locuples et senten¬ 
tiarum, sed sensu vere critico in eo 
quaestiones variae proponuntur, prae¬ 
misso statu rerum, claro et recto acu¬ 
mine, omnia ad trutinam, ut ita dicam, 
afferuntur, plurimis rationibus atque 
testimoniis ea confirmantur, quae fir¬ 
miora et stabiliora videntur; ea tamen 
quae firmitate carent aut dubia vi¬ 
dentur rejicienda proponuntur. Om¬ 
nes ergo quaestiones, etsi plurimae 
sunt et graviores, validis rationibus 
atque scriptorum testimoniis auctora¬ 
tae apparent. 

Imposibile sane est omnia in hoc 
laudato opere agitata enumerare. At¬ 
tingam tantum ea quae mihi maxime 
placuerunt. 

Atque in primis majoris momenti 
reputavi ea quae de Regula Benedicti 
(pp. 190-208) —de textu, de fontibus, 
de lingua— tam perspicue dilucidan¬ 
tur. Praeterea obiter et quasi per tran¬ 
sennam, multa strictim declarantur 
quae difficiliora quidem sunt, exempli 
gratia: de monachatu et virginitate 
(pp. 211-220), de virgine Etheria 
(pp. 220-222), de jure monastico wi- 
sigothorum (222-233), de pactu seu 
vinculo monachorum (291-342), de 
propagatione vitae monasticae (343- 

468), cet. En tibi, lector humanissime, 
praecipua quae in volumine primo 
continentur. 

In altero volumine auctor agit de 
historia monachorum Sancti Benedic¬ 
ti ab anno DCCXI ad annum MCIX, 
quo tempore Regula Benedicti firma 
rataque jam in Iberica Paeninsula 
fuit. Multa in hoc altero volumine 
praeclara quoque et magni momenti 
invenimus, sed, ne fusius quam par 
est notitiam hujus operis protraham, 
mentionem tantum facio de capite, cui 
titulus est: Iter codicum (pp. 773- 
997), in quo, praeter notitias et tes¬ 
timonia quae abunde afferuntur, om¬ 
nia illustrantur magna copia imagi¬ 
num et tabularum ad historiam et 
geographiam propagationis Regulae 
Benedicti pertinentia. 

In tertio volumine invenies Monas- 
ticon Hispanum, seu indicem omnium 
monasteriorum in Paeninsula Iberica 
erectorum ante annum MICIX, ordi¬ 
ne litterarum propositorum, quod qui¬ 
dem labor est magnae patientiae, sed 
utilitatis minime parvae. 

Cum cimo. Gaudio Sanchez Albor- 
noz, homine emunctae naris, revera 
opus est hunc majoris momenti mo¬ 
numentum ut acre perennius aestime¬ 
mus idque magnis plurimisque lau¬ 
dibus tota mente prosequamur. 

JOSEPHUS JlMEtfEZ DeLGADO, 'C.M.F. 

Meillet, A. — Historia de la lengua 
latina. Manuales Avesta: Serie Uni- 
versitaria 1. Edic. AVESTA, Reus, 
1972. Pag. 198. 

En habemus interpretationem his- 
panicam operis cimi, viri A. Meillet, 
multarum linguarum expertissimi, 
quod “Esquisse d’une Historie de la 
Langue Latine” inscibitur. Non nu¬ 
llis animadversionibus de superioribus 
editionibus atque introductione perac¬ 
tis, historiam linguae latinae auctor 


subtiliter periteque XI capitibus de¬ 
scribit. Lingua latina —lingua quidem 
imperii principis in dicione indo-euro- 
pea— stablitatem et firmitudinem ser¬ 
vavit octo circiter saecula. Cum au¬ 
tem unitas cottidiani sermonis saec. 
II1-X p. Chr. labefactari coepta est, 
unitas linguae scriptae sese servare 
integram perrexit. Lingua latina scrip¬ 
torum vulgo classicorum usque ad 
aetatem recentiorem genus dicendi 
exstitit ad scientiam philosophiamque 
explicandas in Europa occidentali; 
immo vero in praesens lingua latina 
una publici juris aestimatur unius ve¬ 
re religionis per universum orbem 
propagatae, Romanae scilicet Eccle¬ 
siae. Omnes quoque linguae hodier¬ 
nae Europae occidentales divitem ejus 
substantiam suxerunt nullaque alia in 
orbe lingua per duo milia annorum 
habuit tantam praestantiam atque mo¬ 
mentum in humano civiiique cultu 
evolvendo. Praeterea lingua latina, 
sermone graeco ditata, recentiori cul¬ 
turae summa ac praecipua quasi prin¬ 
cipia dictionis linguisticae contulit. 
Quae omnia argumenta Prof. A. Mei¬ 
llet scite pertractat XI capitibus dis¬ 
tributa : I. Del Indo-europeo al latin; 
II. Orxgenes dialectales; III. La cro- 
nologxa de los hechos indoeuropeos y 
la unidad italo-celta; IV. EI itdlico; 
V. Los dialectos latinos; VI. La len¬ 
gua de Roma en el s. III antes de C.; 
VII. Estructura dei latin; VIII. La 
helenizacion de la cultura romana; IX. 
La expansion dei latin; X. Cambios 
dei latin en la epoca imperial; XI. 
Persistenda dei latin escrito. Biblio- 
grafia. Indice tematico. Indice de pa- 
labras latinas. Indice generat. 

Glare, G. W. — Oxford Latin Dic- 

tionary. Fascicle IV: Gorgonia-Li- 

bero. Oxford at the Clarendon 
Press, 1973. Pag. 769-1.024. 

Otii litteras latinas excolimus, ma- 

/W w 

ximis laudibus prosequi debemus edi¬ 
tores Universitatis Oxoniensis ob re¬ 
centem fasciculum praestantissimi vo- 
cabularii latini quod “Oxford Latin 
Dictionary” inscribitur. Novus lapis 
ad maximum latinitatis, quod ad lexi- 
con spectat, monumentum exigendum. 
Cum lectores hujus modi vocabuli et 
naturam et indolem et fines jam diu 
ex superioribus fasciculis recensendis 
in comperto habeant, sufficiat nobis 
non nulla verba in primis notare quae 
cum rei tractatione tum argumenti ra¬ 
tione atque praestantia magis expla¬ 
nantur magisque in ceteris eminent: 
gratia, gravis, habeo, hic, iaceo, iam, 
idem, ignis, ille, imperium, in, inanis, 
incertus, incido, inclino, induco, infe¬ 
ro, integer, intendo, inter, interpono, 
invenio, ipse, is, ita, iter, iudicium, 
iudico, iungo, ius, iustus, labor, labo¬ 
ro, latus, lego, lentus, leuis, lex, liber. 
Severissimo cuique judici arridebit 
ratio ac via in exponendis verbis. In¬ 
terdum, praeterea, auctores, cum res 
postulat, verbum conferunt cum aliis 
linguis ut fit in voce liber (cf. Pae- 
lignian loufir, Faliscan loferta, Gk. 

variasque verbi formas 
etiam adducunt (Forms: leiber, loe- 
besum — liberum, etc.). Opus aesti¬ 
mamus recentissimis rationibus lexi- 
cographicis accommodatum; quod le¬ 
gentibus omni jure commendemus 
oportet. 


Beaujeu, J. — Apulee : Opuscules 
Philosophiques (du Dieu de Socra¬ 
te, Platon et sa doctrine, du Monde ) 
et Fragments. Societe d’Edition 
“Les Belles Lettres”, Paris, 1973. 
Pag. LIV-352. 55,00 F. 

Operi universo universa praeit in¬ 
troductio qua ad cognitionem legen¬ 
tium haec argumenta attinguntur: 
I. Quid sint opuscula philosophica 
Appulei; II. Utrum opuscula “De 


Deo Platonis” et “De Mundo” Ap- 
puleio necessario tribuenda sint necne 
(ubi testimonia externa, furta littera¬ 
ria, errores, lingua dicendique genus, 
clausulae, locutiones iterum iterum- 
que usitatae investigantur); III. Quo 
tempore opuscula sint composita; IV. 
De textu rite stabiliendo ope codicum; 
V. De praefatione opusculi “De Deo 
Socratis”; VI. Praecipuae opusculo¬ 
rum editiones; VII. Interpretatio ver¬ 
nacula. Conspectu codicum et scrip¬ 
torum habito, primum auctor opuscu¬ 
lum “De Deo Socratis” aggreditur, 
quod, priusquam textum legentibus 
praebeat vernacula interpretatione et 
apparatu critico instructum, scita prae¬ 
munit introductione ubi de genere agit 
et de adjunctis opusculi, de ejus com¬ 
positione argumentique distributione 
ac sensu, de opusculo superstite, de 
lucubrationibus superioribus quibus 
auctores opuscula illustrarunt. Dein¬ 
de quod ad alterum opusculum “De 
Platone et ejus dogmate” spectat, 
eandem circiter rationem ac viam inse¬ 
quitur J. Beaujeu in opusculo trac¬ 
tando; scitam quoque aestimamus in¬ 
troductionem qua opusculum ostendi¬ 
tur quasi summa ad scholarum usum 
doctrinae platonicae, ubi plurima ea- 
que maximi momenti revocantur dic¬ 
ta et facta memorabilia ad Platonem 
e jusque sectam cognoscendam spec¬ 
tantia. Denique opusculum “De Mun¬ 
do” manu librum volventi offertur; 
ante textum latinum et interpretatio¬ 
nem gallicam introductio quoque prae¬ 
mittitur de quaestionibus in primis 
quae ad verum operis scriptorem et 
ad manu scriptam traditionem maxi¬ 
me spectant. In secunda libri parte 
Fragmenta inseruntur atque tractan¬ 
tur. Ibi praeterea scitissima de tribus 
opusculis commentaria habentur ad 
locorum rerumque tractatarum expla¬ 
nationem uberrimam. Indice demum 
nominum et rerum explicit volumen. 

Dufour, M. et Wartclle, A. — 

Aristote: Rhetorique, t. III (livre 

III). Societe d’Edition “Les Belles 
Lettres”, Paris, 1973. Pag. 176. 
35,00 F. 

Quod in primis in aliis quaestioni¬ 
bus vehementius criticos excruciare 
solet qui librum III Artis Rhetoricae 
Aristotelis investigare volunt, est 
quaestio utrum vere Stagiritae tri¬ 
buendus sit ut genuino auctori necne. 
Maxima igitur pars introductionis eo 
praesertim intendit ut non nihil lucis 
rei disputatissimae afferatur. Prof. M. 
Dufour eandem sententiam quam 
Diels (Abhandl. d. Berl. Akad. IViss. 
Philos. - Histor. Klasse, 1886) pro¬ 
pugnat, scilicet, librum hujus modi 
tertium ex duobus constare tractatio¬ 
nibus (-n-eol seu de dicendi ge¬ 

nere et 7 t8qI rd^toog seu de partium 
ordine vel dispositione ). Quem ter¬ 
tium librum Aristotelis composuisse 
videtur prima in urbe Athenis commo¬ 
ratione cum in Academia discipulus 
Platonis versabatur, ut schola plato- 
nica opus in vulgus propagandum ha¬ 
beret quod aliis philosophorum sectis 
praesertim Isocratis obversaretur. 
Praecipuae de re rationes contrariae 
et secundae discutiuntur cum internae 
tum externae quae vulgo appellantur; 
quam sententiam Prof. A. Wartelle 
retinet atque confirmat sive in accu¬ 
ratissimo operis discrimine sive in 
materia seu argumento sive in voca- 
bulario vel dicendi genere innixus, 
quod ad probationes illas extimas et 
intimas attinet. Praeterea editor no¬ 
vus novam amplificat bibliographiam 
recentissimorum librorum operumque 
notitiis. Interpretationem quoque ga¬ 
llicam M. Dufour A. Wartelle accu¬ 
rate retractavit, rite etiam perspectis 
difficultatibus manu scripti M. Du¬ 
four textuque Aristotelis stabiliendo 
optimorum codicum instrumento. Bre¬ 
vis operis complexio seu commenta¬ 


rium universae materiae magno le¬ 
gentibus erit commodo; deinde inse¬ 
quitur textus graecus interpretatione 
vernacula et apparatu critico instruc¬ 
tus ; denique annotationes additiciae 
finem operi aristotelico imponunt cum 
indice vocum rhetoricarum ad sum¬ 
mam legentium et consultantium uti¬ 
litatem. 

Courtonne, Y. — Un temoin du IVe. 

siecle oriental: Saint Basile et son 

temps d'apres sa correspondance. 

Societe d’Edition “Les Belles Let¬ 
tres”, Paris, 1973. Pag. 560. 
80,00 F. 

Jamdudum societas, quae “Les Be¬ 
lles Lettres” indice insignitur, omnes 
litteras Sancti Basilii tribus volumi¬ 
nibus in lucem edidit. Nunc vero hoc 
volumine litterae iterum basilianae 
gallice tantum conversae sine textu 
graeco vulgantur, alio tamen ordine 
per varia scilicet diversaque argumen¬ 
ta digestae atque distributae, ita ut 
litterae sic dispositae, adjunctis histo¬ 
ricis et chronologicis rite perpensis, 
novam quandam lucem rebus saeculi 
IV in Oriente afferre possint. Haec 
litterum basilianarum collectio corpus 
constituunt maximi momenti hstori- 
ci saeculi IV non tantum ad res aeta¬ 
te illa gestas verum etiam ad sermo¬ 
nem dicendique genus dignoscendum 
Sancti Basilii qui in scriptoribus id 
genus litterarum vere exstitit prin¬ 
ceps. Indicem igitur sequamur opor¬ 
tet ut hanc rationem viamque in hu¬ 
jus modi litteris 'disponendis perci¬ 
piamus: Primum caput: LITTERA¬ 
TOS CIVILISQUE VIR (Les an- 
nees de preparation. La formation du 
Lettre. La formation de THomme de 
Dieu. L’Homme du monde. Les let¬ 
tres de civili te)- Caput secundum: FI¬ 
DEI PROPUGNATOR (L’Arianis- 
me. Les Conciles. La marche de 
TArianisme a travers 1’Orient. Le Sa- 

bellianisme). Tertium caput: ECCLE¬ 
SIAE DOCTOiR (L’Arianisme. Le 
Sabellianisme. Marcel d’Ancyre. Les 
doctrines heretiques sur l’Incarnation. 
Eustathe de Sebaste. Apolinaire de 
Laodicee). Caput quartum: ECCLE¬ 
SIIS CONCILIANDIS APOSTO¬ 
LUS (Divisions et Schismes en de- 
hors du Schisme d’Antioche. Le 
Schisme d’Antioicbe. Les Appels a 
'lOccident). Caput quintum: EPIS¬ 
COPUS ET METROPOLITA (L’e- 
veque de Cesaree. Le metropolitain et 
sa sollicitude de toutes les Eglises. 
L’eveque face a ses adversaires. Les 
dernieres lettres de gouvernament. La 
priere et les assemblees religieuses). 
Caput sextum: DEBILIUM ADVO¬ 
CATUS (Le defenseur de sa cite. Le 
defenseur des faibles et des malhe- 
reux. L’advocat des coupables. Les 
demandes de diminution ou d’exemp- 
tion dbmpots). Caput septimum: LE¬ 
GIFER MONACHORUM (La pre- 
paration. Le monachisme avant Basi- 
le. Les voyages de Basile. La realisa- 
tion. Basile ascete et legislateur des 
moines). Caput octaVum: ECCLE¬ 
SIAE LEGIFER (Le Bapteme. Le 
Mariage. Les peches de la chair. Le 
vol et le pret a interets. L’homicide. 
La sorcellerie et la divination. Les ser- 
ments. Les outrages au Christ. Les 
heretiques). 

Calljebat, L. — Vitnive : De r archi¬ 
tectar e, livre VIII. Societe d’Edi- 
tion “Les Belles Lettres”, Paris, 
1973. Pag. LIV-193. 45,00 F. 

Primum in introductionem, qua 
opus praemunitur, ultro introeamus; 
ibi postquam auctor quare tractatus 
partim ad hydrologiam et' hydrauli¬ 
cam per se pertinens, in ampliore trac¬ 
tatu architecturae contineatur expli¬ 
cavit, de rebus et divisione libri VIII 
agit: de inventionibus aquae, quasque 
habeat in locorum proprietatibus vir¬ 


tutes, quemadmodum ante probetur, 
quibusque rationibus ducatur; virtu¬ 
tes et vitia quae in libri structura in¬ 
veniuntur disputantur; agitur quoque 
in introductione de libro VIII prae¬ 
stantia et opportunitate, de novitate et 
momento scienti fico. Deinde, ut mos 
est editoribus hujus corporis seu col¬ 
lectionis, textus latinus prostat cum 
apparatu critico al calcem et vernacu¬ 
la interpretatione qua vel inscio lati¬ 
nitatis latinum opus patefit. Denique 
commentaria habentur uberrima qui¬ 
bus loci, quavis rationes praestantio- 
res, utiliter illustrantur atque expli¬ 
cantur. Indice nominum et rerum,, 
praeter chartas geographicas, de mor- 
re finitur opus. 

*• II’ 

Montenbgro Duque, A. — Historia 
de Espaha, Edad antigua I : Espo- 
ha prerromam. Ed. Gredos, Ma- 
drid, 1972. Pag. 616. 600 Ptas. 

Arduum sane videtur summam his¬ 
toricam Hispaniae Antiquae conscribe¬ 
re, praesertim cum quis omnes de re 
quaestiones in diem digerere velit. 
Quod sibi —quapropter maxima eum 
prosequimur laude— proposuit Prof. 
A. Montenegro Duque hoc volumine, 
quod alumnis universitariis largitur. 
In scita, quae plurimum nobis proba¬ 
tur, introductione tria argumenta 
magni momenti attinguntur: quibus 
finibus chronologia Hispaniae Anti¬ 
quae determinetur, quo pacto nomi¬ 
natio Hispania Antiqua cujusdam 
unitatis sensum contineat, quid de 
Hispania veteres scriptores senserint 
quibusque nominibus Hispania nuncu¬ 
pata sit. Volumen in tres partes divi¬ 
ditur: I. HISPANIA PRAEHIS- 
TORICA, ubi de mundi origine, de 
homine primaevo aetatis Palaeolithi- 
cae Inferioris et Mediae quod ad pri¬ 
mos paeninsulae ibericae incolas atti¬ 
net, de hominis hispani progenitoribus 
in aetate Palaeolothica Superiore, de 

aetate cultus urbani, de aetate metallo- 
.rum, in primis aenea agitur. Biblio- 
:graphia. II. QUAE GENTES IN 
'HISPANIAM COLONIAS DEDU¬ 
XERUNT : Gentes Maris in Hispa¬ 
nia Tartessiciue historia. Phoenicum, 
‘Carthaginiensium, Graecorum colo¬ 
niae. Bibliographia. III. INDOEURO- 
PAEORUM IRRUPTIONES PO¬ 
PULORUMQUE HISP A N I A E 
PRAERROMANAE CONSTITU¬ 
TIO: Indoeuropaeorum incursiones; 
•gentes Hispaniae praerromanae; cul¬ 
tus Hispaniae ibericae; cultus Hispa¬ 
niae celticae; celtiberi. Bibliographia. 
Opus paucis verbis, utilissimum aes¬ 
timamus non tantum qui studiis uni- 
versitariis dant operam verum etiam 
in re peritis, praesertim cum hoc vo¬ 
lumine omnes quaestiones ad Hispa¬ 
niam Antiquam spectantes pertracten¬ 
tur scita ratione ac via, luculenta re¬ 
rum expositione, quam plurimis ima¬ 
ginibus et chartis geographicis, recen- 
Si operum librorumque bibliographia. 

Paoli, M. — Vita d’ogni giorno in 

Roma antica. Da “VITIA ROMA¬ 
NA” di U. E. Paoli. Ed. Le Mon- 

nier, Firenze, 1972. Pag. 278. L. 

2 . 200 . 

Qui opus cimi, investigatoris atiqui- 
tatum romanarum, Prof. H. H. Paoli, 
quod “ Vita romana” inscribitur cog¬ 
nitum habuerit, facile intelleget quan¬ 
tum liber “Vita (Togni giorno in Ro¬ 
ma antica” inscriptus superiori illi 
operi notissimo debeat. Summa enim 
compendiosius exarata videtur, qua 
Prof. Maria Paoli eadem argumenta 
-attingit eandem quoque viam ac ra¬ 
tionem quamvis breviorem atque ra¬ 
tionem H. H. Paoli insecuta. Opus in 
quattuor quasi capita dividitur: I. 
•URBS, ubi vita per Romae vicos, 
colles Urbis, Forum, Campus Martius, 
tabernae, frequentiores mercatus, Ro¬ 
ma nocturna, moenia et portae, ma¬ 


xima viarum strata, labens aedilicia 
disciplina Romae describitur; II. SE- 
PULTAE URBIS HISTORIA, quo 
capite Pompeiorum urbis quasi e ci¬ 
neribus Vesubii exuitur ad vitam ci¬ 
vium vivide repraesentandam; III. 
AEDES, quae genera domorum ad 
habitandum haberent romani; IV. VI¬ 
TA COTTI DIA NA, ubi quam vitam 
agerent cottidianam romani in exerci¬ 
tationibus ludicris, balneis, ludis cir¬ 
censibus, theatro conversantes memo¬ 
ratur ; praeterea de studiis et scholis 
agitur, de causidicis, de medicis mor¬ 
bisque, de libris et epistulis conscri¬ 
bendis atque per cursores deferendis, 
de arte coquinaria, de femina in fami¬ 
lia, de matrimonio, de divortio, de ser¬ 
vitute, de faceto romanorum ingenio 
atque dicacitate, de religione, supers¬ 
titionibus, sortilegiis, de itineribus, de 
funeribus; V. MORES, in vestibus et 
calceamentis exornandis, in barbis co¬ 
misque componendis. Opus in primis 
alumnos qui latinas litteras ineunt per 
utile erit ad res, instituta, mores ro¬ 
manorum rite intellegenda. 

Rongoni, A. — Posani, M. R. — 

Tandoi, V. — Manuale storico 

della letteratura romana. Ed. Le 

Monnier, Firenze, 1973. Pag. 528. 
L. 2.900. 

Ut ex praevia animadversione col¬ 
ligitur, auctores qui opus “ Storia e 
antologia della letteratura latina” in¬ 
scriptum olim tribus voluminibus con¬ 
scripserunt, hunc in praesentia librum 
iis destinare volunt cum magistris 
tum alumnis, qui textum commodio¬ 
rem, quamvis non minus absolutum 
atque completum optantes uno tan¬ 
tum volumine partem historicam ha¬ 
berent. Rem igitur universam retrac¬ 
tarunt peritissimi auctores eandem 
circiter rationem ac viam servando in 
disponendis litteris latinis per varia 
adjuncta historica atque socialia. In- 

troductione peracta, qua de aetatibus 
litterarum latinarunt, de hellenitate et 
romanitate, de Roma et populis itali- 
cis, de lingua latina disseritur, unam¬ 
quamque ingrediuntur aetatem litte¬ 
rariam describendam, scilicet, aeta¬ 
tem praelitterariam ( Forme prelette- 
rarie, Babliografia), aetatem archai- 
cam ( Introdusione, La letteratura fi- 
no a Plauto, Tito Marcio Plauto e 
Ce cilio St asio, Q. Ennio, P ac inno e 
Accio, La cultura scipionica, P. Te- 
rensio Afro, Gli Scrittori minori e le 
ultime vicende della comedia, Lucilio, 
La prosa letteraria arcaica, Bibliogra- 
fia), aetatem Caesarianam ( Premesa, 
Tito Lucrezio Caro,, La Urica, Catu¬ 
llo, II mimo , Varrone e la nuova cul¬ 
tura, La storiografia, Cesare, Sallus¬ 
tio, L y eloqucnsa e Cicerone, Bibliogra- 
fia), aetatem augusteam {Augusto e 
Veta sua, Virgilio, 0rasio, Uelegia, 
Ovidio, Tito Livio, Gli eruditi dell- 
etd augustea, Bibliografia), aetatem 
postaugustem ( Premesa, La poesia da 
Augusto a Tiberio, Eloqucnsa e reto- 
rica, Storiografia, Storici e eruditi di 
etd Tiberiana, La letteratura sotto i 
Claudii, Seneca, Lucano, Petronio, 
Scrittori minori, Marsiale: il poeta 
delletd Elavia, Gli epigoni di Virgili, 
Eruditi delletd Flazna •, La retorica e 
Quintiliano, L'etta Traianea: Giove- 

nale, Tacito, Plinio il Giovane, Sue¬ 
tonio e gli storici minori, Da Adriano 
agli Antonini, Apuleio, Scrittori mino¬ 
ri dei II e HI secolo, Bibliografia), 
aetatem Christianam et paganam {Da- 
gli Antonini a Dioclesiano, Gli Apolo- 
geti: Minucio Felice e Tertulliano, Ci- 
priano, Arnobio e Lattansio, Origini 
della peosia cristiana, Scrittori paga¬ 
ni dell'eta di Costantino. La polemi- 
ca antiariana, Pensatori e eruditi dei 
IV secolo, La storiografia dei IV se¬ 
colo, Ambrogio, Damaso e Prudensio, 
Ausonio e la letteratura dei IV secolo 
in Gallia, Girolamo. Agostino e Oro¬ 
sio, L'erudisione fra il IV e il V se¬ 


colo, Ultimi poeti pagani, La lettera- 
tura latina alia caduta dell’Impero» 
d’Occidente, Bibliografia ). Quaeque 
aetas litterarum latinarunt bibliogra¬ 
phia instruitur selecta eo in primis 
consilio ut studiosi praesto habeant 
quasi facilem viam ad investigationes 
perficiendas. 

Romano, T. — Conside rasioni stori- 
co-tradisionali sui teatro di Seneca. 
Collana “Tradizione”, Quaderno 
N. 1. Pag. 15. 

Perbrevi hoc opusculo sed perutili 
Prof. T. Romano lucubrationem cri¬ 
ticam de operibus scaenicis Senecae 
peragit, qua, aetatem litterarum lati¬ 
narunt vulgo imperialem nuncupatam 
investigans, considerationes quasdam 
inserit atque judicia critica de omni¬ 
bus scriptoris cordubendis operibus,, 
simul atque Senecam inducit optimo¬ 
rum tragicorum graecorunt vestigia 
prementem. ' 

Perrota, G. — Albini, U. — Lirici 
Greci. Ed. Le Monnier, Firenze, 
1972. Pag. XV1-460. L. 3.500. 

Prof. H. Albini, qui hanc editio¬ 
nem G. Perrotta accurate paravit, sub¬ 
tili praefatione rationes ac vias inqui¬ 
rit quibus lyrici graeci italice sunt 
conversi jam inde a primis G. Frac- 
caroli et Rontagnoli interpretibus, quin- 
S. Quasimodo, M. Valgimigli cete- 
rosque interpretes praetermittat; quas 
omnes lyricorum graecorum interpre¬ 
tationes earumque auctoritatem judi¬ 
cio critico acutissimo Prof. H. Albini 
illustrat, ut demum G. Perrotta tan- 
quam principem interpretum vindicet 
propter ejus genus interpretandi om¬ 
nibus numeris absolutum recentique 
nostrae aetati in primis accomodatum. 
Scitam introductionem scripsit ipse G_ 
Perrotta compertum habens quanta in? 
legendis lyricis graecis insit difficui- 

tas; huc accedit quod ex haud bene¬ 
volenti Ciceronis sententia de lyricis 
graecis factum est ut ii paene in scho¬ 
lis et libris evanescerent, quippe qui 
minus rhetorici minusque ad confor¬ 
mandos mores idonei viderentur. Nos¬ 
tra tamen aetate lyrici graeci jure me¬ 
ritoque vindicati sunt dignique aesti¬ 
mati qui legantur atque investigentur, 
praesertim cum in genere lyrico sum¬ 
ma vis atque virtus poeseos consistat, 
in eisque lyricis graecis magna ver¬ 
borum sobrietas, simplicitas, sensorum 
et cogitatorum varietas ac perennitas, 
claritas imaginum, inopia rhetoricae 
mirum in modum praestet. Quibus 
omnibus lyrici graeci magni ab ho¬ 
diernis hominibus habentur. In intro¬ 
ductione praeterea scite vivideque de 
Archilocho, Alcmane, Sapphuque in 
primis agitur. Interpretatio, qua itali- 
ca veste elegantibusque versibus exor¬ 
nantur atque convertuntur Mimner¬ 
mus, Archilochus, Hipponax, Sap¬ 
phus, Alcaeus, Anacreon, Alcman, 
Stesichorus, Ibycus, Simonides, seve¬ 
rissimo cuique judici critice probabi¬ 
tur atque arridebit. 

Beneviste, E. — Problemi di lin- 
gaistica generale. Ed. II Saggiato- 
re, Milano, 1971. Pag. 418. 

Scripta, quae hoc volumine sunt 
colecta, jam inde ab anno 1939 usque 
ad 1964 in non nullis commentariis 
periodicis in lucem prodierunt; quo¬ 
rum scriptorum quasi unitatem vi¬ 
deant lectores in crebra linguarum 
historicarum collatione tanquam uni¬ 
ca via ad linguam ejusque munera 
comprehendenda. Summam argumen¬ 
torum memoremus oportet quae in 
sex partes distribuuntur. Prima parte 
(TRASFORMAZIONE DELLA 
UNGUI STIC A) mutationes et evo¬ 
lutio describitur quae in linguae doc¬ 
trina excolenda evenerunt ad tutam 


exactamque scientiam efficiendam. 
Secunda parte (LA COMUNICA- 
ZIONE) de praecipua communicandi 
quaestione agitur deque signi linguis- 
tici natura, indole, meneribus. Tertia 
parte (STRUTTURE E ANALISI) 
notio structurae inquiritur, praesertim 
juxta Scholam Pragensem, nec non 
munus elementorum quae in analysi 
linguistica inveniuntur: phonemata, 
morphemata, lexemata, locutiones. 
Quarta parte (FUNZIONI SIT AT¬ 
TI CHE) per prospectum linguarum 
quam longissime diversarum (ut re 
vera videtur lingua ewe, tunica, su- 
merica, arabica, indo-iranica, graeca 
homerica, ittita, latina) constantia pa¬ 
tefit muneris syntactici propositionis 
relativae. Quinta parte (L’U0M,0 
NELLA LINGUA) quasi vestigium 
seu sigillum hominis in lingua auctor 
perscrutatur subjectivis elementis per¬ 
sonae, pronominis, temporis impres¬ 
sum atque definitum. Sexta parte et 
ultima (LESSIOO E CULTURA) 
non nullae attinguntur quaestiones, 
quae ad restitutionem ut dicimus se- 
manticam pertinent, videlicet, genesis 
atque evolutio quorundam verborum 
seu vocum quae ad nostram aetatem 
cultumque pervenerunt. Quaeque pars 
annotationibus illustratur et indice 
analytico explicit opus. 


Frecaut, J. M. — Uesprit et l'hu- 
mour chez Ovide. Presses Univer- 
sitaires de Grenoble, 1972. Pag. 404. 

Laudandum sane propositum Prof. 
J. M. Frecaut ante oculos nostros 
inducendi Ovidium poetam jocis, fa¬ 
cetiis, cavillationibus, leporibus, hila¬ 
ritate, festivitate exundantem... Quod 
jure meritoque manctus est; scitissi¬ 
mo enim volumine tali indole et inge¬ 
nio praeditus vates sulmomensis re¬ 
velatur. In introductione primum de 

vocibus “esprit” et “liumour” fuse 
subtiliterque agitur quantumque apud 
romanos polleret jocandi ridendique 
voluptas et quo jure atque ratione 
Ovidius juxta Senecae sententiam 
"poeta ingeniosissimus” videretur. 
Deinde in tres partes auctor dividit 
opus, quarum en prima: LES PRO¬ 
CEDES DE L’ESPRIT ET DE 
L’H'UMOUR (p. 25-171), ubi ratio¬ 
nes ac viae jocandi variae exponuntur, 
quae sive in verbis (jocis nempe ver¬ 
borum, verborum repetitionibus), sive 
in imaginibus (comparationibus seu 
similitudinibus, proverbiis, translatio¬ 
nibus), sive in significationibus (am¬ 
bitibus verborum, significationibus, 
significationibus litterariis), sive in 
dictis poetae rem enarrantis (increpa¬ 
tionibus, exemplis, fabellis, considera¬ 
tionibus, commentariis) nituntur. Pars 
altera sequitur: LES FORMES DE 
L’ESPRIT ET DE L’HUMOUR 
(p. 175-192) qua universa Ovidii ope¬ 
ra poetica ( Amores, Heroides, Ars 
amandi, Remedia amoris, Metamor¬ 
phoses, Fasti, Tristia, Pontica ) eo 
consilio lustrantur ut evidenter hila¬ 
re Ovidii ingenium atque facetum 
passim innotescat. Ultima voluminis 
parte: ASPECTS DE LA PEESO- 
NALITE D’OVIDE (p. 329-367) 
Prof. J. M. Frecaut, Ovidianorum 
textuum ope, totis viribus contendit 
Ovidii personam revelare in iis prae¬ 
sertim adspectibus qui ad ejus indo¬ 
lem ingeniosam festivamque spectant. 
Per utilius consulentibus redditur vo¬ 
lumen selectissima recentissimaque bi¬ 
bliographia librorum et lucubratio¬ 
num, editionum Ovidianarum, operum 
quibus genus comice lepideque dicen¬ 
di investigatur, operum quibus varia 
Ovidii carmina inquiruntur; praete¬ 
rea index locorum ovidianorum oppor¬ 
tunissime nec non index veterum 
scriptorum quorum loci memorantur 
in extremo volumine prostant. 


Grillone, A. — La nutrice neWIP- 
POLITO di Euripide. Estatto da- 
gli Atti dell’Accademia di Scienze 
Lettere e Arti di Palermo, Serie 
IV-Vol. XXXII 1971-72 et 1972- 
73, Parte II. Pag. 67-88. Palermo, 
presso 1’Accademia, 1973. 

Prof. Antoninus Grillone, post¬ 
quam fabulam Phaedrae et Hippolyti 
fictam quo modo veteres scriptores 
tractaverint obiter quasi memoravit, 
Euripidem hanc fabulam revocantem 
inducit, qui, traditionis veste ornatu¬ 
que superiorum epicorum eam denu¬ 
dans, novitate quadam propria euripi- 
dea donavit ardentissimique amoris 
exemplar eam constituit atque propo¬ 
suit. Gratias igitur Prof. A. Grillone 
qui subtili acutoque tragoediae, cui 
index est Hippolytus, examine locum 
Phaedrae nutrici restituit principem, 
qui alios interdum criticos praeterierit 
Phaedram veram obliterando cum for¬ 
tuna et amore Hippolyti conjunctissi¬ 
mam. 

Palacios, L. E. — Salutacion y otros 
poemas. Ed. Prensa Espanola, 
Madrid, 1972. Pag. 116. 

Grato animo sumus cimo. Prof. 
Leopoldo Eulogio Palacios, qui Pa¬ 
laestram Latinam dono honestavit vo¬ 
lumine carminum hispanicorum, quod 
“Salutacion y otros poemas” inscrip¬ 
sit quodque nobis sponte amiceque 
misit. Rerum philosophicarum explo¬ 
rator et scriptor, quarum specimem “EI 
juicio y el ingenio y otros ensayos” 
memoremus oportet, poesim colere 
non dedignatus est. En igitur degus¬ 
tent lectores volumen quo XXII poe¬ 
mata colliguntur. Fidum fuisse auc¬ 
torem aestimamus inscriptioni illi la- 
tinae (scimus quoque ex amicis lin¬ 
guam latinam Prof. L. E. Palacios 
in deliciis esse) qua librum carminum 
sapienter praemunivit: “Unus homo 

plures personas sustinere potest ”; 
nam Prof. Palacios unus semper ex¬ 
stitit homo atque poeta exquisita alte 
sentiendi facultate, ingenii celeritate, 
gravitate quadam classica cum in di¬ 
cendi genere tum in versificandi mo¬ 
do praeditus; hic autem homo atque 
poeta plures personas sustinere posse 
nobis videtur, cum plura eaque varia 
argumenta pertractat sive amatoria 
(cfr. poem. I, II, VI, VIII, XII, XX, 
XXII) sive allegorica (IV, XIV, 
XVIII) sive religiosa (II, XI, XIII) 
sive philosophica ac moralia (V, VII, 
XVI) sive recentiora (IX, X, XVII, 
XIX). Ut ipse coram cimo, poeta J. 
Raimundo Jimenez, qui eum decla¬ 
mantem audivit, professus est, usita¬ 
tum versificandi genus non sequitur 
de more recentiorum poetarum aequa¬ 
lium aetate, sed simplicibus quamvis 
numerosis versibus quae ejus animus 
sensit, ea certe canit, potius quodam 
instinctu et expressione classicis, adeo 
ut, si necessario alicui scholae vel sec¬ 
tae poeticae esset adscribendus, non¬ 
ne jure meritoque in optimis poetis 
“classicistis” qui dicuntur, numerare¬ 
tur? 

Reuchlin, M. — La psicologia dife- 
rencial. Ed. Studium. Madrid, 1972. 
Pag. 234. 

Si homines eodem sese modo minime 
omnes gerunt, unusquisque autem ho¬ 
mo certis singularibusque adjunctis 
constitutus modum sui gerendi servat 
qui praevideri potest simulatque qui¬ 
que hominum coetus stabiles quasdam 
quoque possidet facultates. Quae fac¬ 
ta, communissimae experientiae obno¬ 
xia, scientificae elaborationis ope, di¬ 
cionem psychologiae dif ferentialis 
quae dicitur constituunt. Hujus mo¬ 
di autem facta maximis obsidentur 
difficultatibus cum psychologi ea in¬ 
vestiganda atque interpretanda susci¬ 
piunt. Quod igitur auctor nequa¬ 


quam negare audet, sed has difficul¬ 
tates ante oculos habens, tractatum 
quinque capitibus exaravit, quorum 
indicem ad legentium cognitionem 
memoremus: I. Evolutio psychologiae 
differentialis; II. Viae ac rationes 
psychologiae di f ferentialis; III. Quo 
pacto varia diversaque agendi genera 
investigentur; IV. Singuli homines di¬ 
verse distribuendi; V. Origo diffe¬ 
rentiarum humanarum pro cujusque 
ingenio et natura: elementa heredita¬ 
ria et adjuncta quibus homines am¬ 
biuntur. Selecta bibliographia, indice 
rerum atque scriptorum opus utilissi¬ 
mum redditur. 

Lambert, P. et M. — Hablan los jo- 
venes. Ed. Studium, Madrid, 1973. 
Pag. 222. 

Maxime hodie periclitari videtur 
necessitudo parentum liberorumque. 
Proinde P. et M. Lambert hoc argu¬ 
mentum exponendum sumpserunt 
quod nunc in lucem hispanis lectori¬ 
bus vulgatur. In eo enim responsa ad 
interrogata colliguntur quibus patet 
quid de re sentiant et liberi et paren¬ 
tes. Juvenes sedecim-viginti annos na¬ 
ti ita interrogantur: In quibus saepius 
cum parentibus non convenitis? Con¬ 
ti nuamne cum pueris puellisque con¬ 
suetudinem habetis in laboribus, in 
scholis, in animi relaxationibus? Quid 
juvenibus videtur amor? Tota per¬ 
durare vita amor potest? Inire matri¬ 
monium cupitis? Quare? Estne utile, 
vestra sententia, cum pueris tum puel¬ 
lis, “amorem experiri” ante nuptias? 
Utrum malum an bonum videtur vo¬ 
bis? Td flocci non facitis? Quare? 
Pueritie honestas ducere in matrimo¬ 
nium virgines malunt? Quare? Non¬ 
ne puellae contra nubere malunt pue¬ 
ris “inexpertis”? Quare? Quid tibi 
omnium praestantissimum videtur? 
Alia quam tu ratione ac via es insti¬ 
tutus, instituere liberos tuos vis? In 

quibus rebus magis an minus severus 
esses et quare? Parentes quoque eo¬ 
dem modo interrogantur: Quid potius 
vos irritat, fastidit, excruciat in libe¬ 
ris vestris majoribus natu sese geren¬ 
tibus? In quas controversias saepissi¬ 
me inciditis? Multumne interest inter 
liberos vestros juvenes et juventutem 
vestram? Quid, sententia vestra, ma¬ 
xime in praesens apud juvenes pollet? 
Quid de opinione illa sentitis “pueros 
juventute frui” licere? Quid similiter 
de puellis? Habentne parentes diffi¬ 
cultatem colloquendi cum liberis ma¬ 
joribus natu de matrimonio ceteris- 
que? Creditisne hoc juvienes collo¬ 
quium desiderare? Opinione demum 
vestra, quo pacto juvenes potissimum 
juvarentur in hoc cum parentibus col¬ 
loquio conserendo? Quid juvenibus 
potius dicendum existimatis ut postea 
beato matrimonio fruantur? Placetne 
vobis alios adultos cum liberis vestris 
de omnibus his rebus disputare? Fa¬ 
cile percipient lectores quantum volu¬ 
men et liberis et parentibus commu¬ 
nibus exagitatis difficultatibus nostra 
aetate prodesse possit. 


Thibault - Laulan, A. M. — EI 
Lenguaje de la imagen. Ed. Maro- 
va, Madrid, 1973. Pag. 220. 

Nemo improbare potest imagines, 
vel eas quae sine verborum textu pro¬ 
feruntur, sensum habere contemplan¬ 
tibus atque hujusmodi sensum juxta 
exspectantium indolem incredibiliter 
variari. En tibi imaginis “polisemia”, 
quam nunc linguae periti dicunt. 
Enimvero imagines varie loquuntur. 
Tamen, ut nuntius visualis recte et 
omnino suscipiatur, necesse prius est 
disciplinam quandam adipisci socia¬ 
lem culturalemque praeter non nullas 
intellectus condiciones. Nostra quidem 
aetate plures homines potius imagi¬ 
num quam verbi scripti ignari inve¬ 


niuntur. Idcirco in praesens opus est 
multiplicitatem imaginis confirmare 
quod ad verbum spectat simulque as¬ 
serere imaginem vel simplicissimam 
non tantum cognitiones omne genus 
expostulare verum etiam totam homi¬ 
nis personam affectare. Hujus operis 
auctor omnem speculandi tantum ra¬ 
tionem praeteriens eo certe investiga¬ 
re contendit accuratissimis experimen- 
tationis condicionibus, ut sensus ima¬ 
gines subsequatur. Haec enim est ra¬ 
tio atque via: ex imagine statim per¬ 
cepta transire per hypotheses ac mu¬ 
tationes ad sensum perfectum atque 
absolutum. Itaque quaedam facta lin- 
guistica omnibus communia exoriri 
videntur nec non varia contemplandi 
genera, quae ab aetate, sexu, adjunctis 
cujusque personae intime dependent. 
Ut ampliorem operis habeas compre¬ 
hensionem, en tibi indicem praebe¬ 
mus: INTRODUCCION: 1. Imagen 
y conocimiento; 2. EI efecto secuen- 
cial; 3. Material y poblacion. PARTE 
I: DE LA TOTALI DAD DEL SIG¬ 
NIFICANTE AL SIGNIFICADO 
GLOBAL; 4. EI desarrollo dei sen- 
tido; 5. Los protocolos no estructura- 
dos; 6. Las actitudes intelectuales du¬ 
rante la prueba; PARTE II: DEL 
SIGNIFICANTE PARCIAL AL 
SIGNIFICADO PARCIAL: 7. Asi- 
milacion y acomodacion; 8. Lectura 
longitudinal transversal. Conclusion. 
ANEXOS. CUADROS. BIBLIO- 
GRAFIA. 


Alvarez Molina, R. — V ariaciones 
sobre Antonio Machado : EI hom- 
bre y su lenguaje. Ed. Insula, Ma¬ 
drid; 1973. Pag. 110. Ptas. 160. 

« 

Quattuor lucubrationes hoc volumi¬ 
ne divulgantur quibus en index: I. 
Antonio Machado: Juglar de su epo- 
ca (p. 13); II. La tradieion castellana 
en “Anoche cuando dormia” (p. 29); 

III. EI paisaje soriano (p. 45); IV. 
Ver y mirar: Verbos clave, caracteri- 
zadores de la poesia de Antonio Ma- 
chado (p. 65). R; Alvarez Molina, in 
Eboraci Novi Universitate Professor, 
fructus diuturnarum investigationum 
de cimo, poeta hispano Antonio Ma- 
chado tradidit hoc volumine, quo auc¬ 
tor inquirere contendit quae sit inti¬ 
ma ejus ingenii poetici indoles quae¬ 
que apud eundem sit vera Hispaniae 
significatio atque interpretatio. Id 
Professori R. Alvarez Molina tribui¬ 
mus in investigando novitati quod An¬ 
tonium Machado contemplatur quasi 
signiferum optimae traditionis popu¬ 
laris castellanae, praesertim cum poeta 
pulcherrimum nobis praebeat exem¬ 
plum obsequii ac reverentiae erga res 
humillimas hominumque consuetudi¬ 
nes. Cum auctor investigat quo modo, 
quos describit naturae locos, Antonius 
Machado sentiat, nos certiores facit 
singularem ejus visionis virtutem in 
eo esse ut summa animi mollitie ad 
res appropinquet earumque quasi pal¬ 
pitationem et spiritum sorbere videa¬ 
tur; quod poetice res prosequendi ge¬ 
nus auctor confert cum ea mysticorum 
ratione ac via, quae “loci compositio” 
ab eis vulgo nuncupatur quaeque tria 
habet momenta: lectionem seu natu¬ 
rae loci visionem, contemplationem, a 
sensu mentis abstractionem. Quod ad 
visionem poeticam spectat, apprime 
investigatur discrimen inter verbum 
hispanicum “ver” (lat. “explorari, 
considerare, introspicere, speculari, 
rocognoscere”) et “mirar” (lat. “in¬ 
tueri, aspicere, speculari, intendere 
animum, cogitare”). 


Baen, A. — Mctodo practico de edu- 
cacion sexual colectiva. Ed. Maro- 
va, Madrid, 1973. Pag. 160. 

Ut ex indice colligitur, volumen edi¬ 
tum est, quamplurimis juventutis in¬ 


stitutoribus expetentibus, qui jamdiu 
opus hujus generis desideraverant. 
Cum tamen institutio ad sexum e jus¬ 
que quaestiones pjertinens et ea in 
primis quae non private sed commu¬ 
niter traditur haud parvis apud hispa- 
nos difficultatibus implicetur atque 
hucusque fere sit inexplorata, editores 
prima operis parte: I. ANOTACIO- 
NES SOBRE LA EDUCACION 
SEXUAL COLECTIVA, excursu 
quodam perfecto, de quamplurimis 
quaestionibus agunt: quantum scilicet 
institutio sexualis communiter per¬ 
agenda in variis orbis nationibus pol¬ 
leat, quanta sit ejus in juvenum in¬ 
stitutione necessitas ad familiam et 
scholam quod spectat, quos fines asse¬ 
quendos haec institutio curet, quae ra¬ 
tio ac via utenda sit, quique errores 
devitandi. Parte altera: II. SUGE¬ 
RE NCI AS DE EDUCACION SE¬ 
XUAL COLECTIVA, hae res magni 
momenti attinguntur: specimen seu 
programma institutioni sexuali perfi¬ 
ciendae, praecipuae adulescentium pro¬ 
prietates psychologicae, non nulli fi¬ 
nes educationis sexualis in ea aetate 
persequendi, rationes ac viae techni- 
cae quae in re plurimum valent, fon¬ 
tes institutionis sexualis qui in juven¬ 
tute hispana inveniuntur. Tertia 
parte: III. METODOS PRACTI- 
COS, GUION Y NOTAS A I.AS 
DIAPOSITIVAS, non nullae haben¬ 
tur animadversiones, textus oralis ad 
imagines fixas ope lucis impressas 
illustrandas praebetur cum bibliogra¬ 
phia demum de re selecta et per utili¬ 
bus commentariis instructa legentibus 
offertur. Opus appendice finitur quo 
initia atque difficultates institutionis 
sexualis in scholis hispanicis deseri-- 

i . 

buntur. 

Marianus Molina, C. M. Fi. 

Numeri, qui post nomen auctoris indicemque materiarum primo loco pro¬ 
stant, numero fasciculi PALAESTRAE LATINAE respondent. Numeris 
autem, qui secundo consignantur loco, paginae ejusdem fasciculi memorantur. 

de voce “alcohol”, de voce “lagoena”, 
de voce “benzina”, 222, 83. 

Grillone, A. — De simulatis som¬ 

rabili vi in comparationibus effingen¬ 
dis, 222, 109. 

Angelino, V. — Interminatum lu¬ 
nae silentium, 223, 131. 

dei heroe en la novela dei siglo XX. 

Ed. Planeta, Barcelona, 1973. 
Pag. 230. 

Omnes forte miramur unam eadem- 
que esse structuram in quamplurimis 
operibus litterariis: actor scilicet prin¬ 
ceps comprobare tandem solet vitam 
suam ej usque significationem sibi 
non satisfacere in proprio loco eum- 
que sibj esse derelinquendum itinere 
quodam, quo peracto aliud vivendi 
genus exoritur vel in eumdem locum 
redit nova experientia novisque cog¬ 
nitionibus quibus aliis hominibus pro¬ 
sit locupletatus. In fabula romanensi 
hodierna hujus modi structura saepis¬ 
sime iterari solet; quod auctorem im¬ 
pulit ad comprobandam talem struc¬ 
turam mythicam tamquam rationem 
ac viam peragendi explicationem ana- 
lyticam. Cum Prof. J. Villegas mini¬ 
me praetereat quanta mythus aesti¬ 
matione polleat sive in psychologia 
sive in antbropologia, ostendere pla¬ 
ne contendit talem “structuram mv- 
thicam” in magno fabularum roma- 
nensium recentium numero inveniri. 
Ita auctor munus mythicum in operis 
structura prorsus manifestat maxime 
cum momento historico congruere, 
quo opus litterarium exaratum est. 
Prima operis parte Prof. J. Villegas 
analytice criticeque describit rationem 
ac viam structurae hujus mythicae 
ejus praecipua elementa seu “mythe- 
mata” quae dicuntur, per quamplurima 
testimonia discurrens recentis fabulae 
romanensis saeculi XX. Altera tamen 
parte tres fabulae romanenses hispa- 
nice conscriptae singillatim investigan¬ 
tur: “Camino de perfeccion”, “Na- 


da”, “Tiempo de silencio”, quo, acu¬ 
tissimi examinis ope, ratio ac viae 
structurae mythicae considerantur. 

Aguirre, J. M. — Antonio Machado, 
poeta simbolista. Ed. Taurus, Ma- 
drid, 1973. Pag. 388. 

Ratio quaedam critica, saepe leviter 
rem attingens, interdum aliarum opi¬ 
nionum sententias repetens, imaginem 
poetae Antonii Machado tradidit, quae 
in ejus aestimatione et admiratione 
potius quam in vero serenoque ope¬ 
rum poeticorum examine nitebatur. Ad 
quam imaginem delendam, quae cete¬ 
rum falsa videtur, auctor sibi propo¬ 
suit rei investigationem hac via atque 
ratione: primum inscribere contendit 
poesim A. Machado lyricam in pro¬ 
priae aetatis finibus, scilicet, a roman- 
ticorum poesi decadenti usque ad nos¬ 
tra tempora seu symholistarum aeta¬ 
tem. Quod ut investiget Prof. J. M. 
Aguirre primos fontes et scripta arti¬ 
ficum et criticorum extremi saeculi 
XX accuratissime adit. Deinde secun¬ 
da operis parte auctor totis viribus ef¬ 
ficit ut poesis A. Machado se ipsa 
quasi interpretetur atque in propria 
structura radicem ultimam revelet, ex 
qua exorta est, adeo ut investigationis 
ope auctor, quod A. Machado aperte 
asseruit, assecutus sit: “Nulla est poe¬ 
sis lyrica quae e facultate sentiendi 
non oriatur”. Quod denique ab inves¬ 
tigatore colligitur |x>stquam rem accu¬ 
ratissimo examine operum machadia- 
norum inspexit: poesim nempe A. 
Machado utpote symholistarum aetate 
circumscriptam symbolistica condicio¬ 
ne et indole praeditam esse. 

